title: Calvin Harris

text: Calvin Harrisin toinen studioalbumi "Ready for the Weekend" julkaistiin 14. elokuuta 2009. Se nousi Britannian UK Albums Chart -listan kärkeen. Toiselta albumilta julkaisiin singlet ”I'm Not Alone”, ”Ready for the Weekend”, ”Flashback” ja ”You Used to Hold Me”. Toisen albumin singlet menestyivät edellisen albumin singlejä paremmin. Ensimmäinen single ”I'm Not Alone” sijoittui Britannian singlelistan kärkeen ja albumin nimikkosingle ”Ready for the Weekend” sijalle 3. Calvin Harris esiintyi loppuvuoden 2009 ja alkuvuoden 2010 kesätävällä Ready for the Weekend tour -kiertueella.


title: Calvin Harris

text:
Maaliskuussa 2011 julkaistiin Calvin Harrisin uusi single ”Awooga”. Se on ensimmäinen single Harrisin kolmannelta studioalbumilta, joka julkaistiin vuonna 2012. Albumin toinen single ”Bounce” julkaistiin 12. kesäkuuta 2011. Singlellä vieralee yhdysvaltalainen laulaja Kelis.
Lokakuussa 2012 Calvin julkaisi kolmannen studioalbuminsa "18 Months". Albumilta julkaistiin singlet ”Bounce”, ”Feel So Close”, ”Let's Go”, ”We'll Be Coming Back”, ”Drinking from the Bottle”, ”I Need Your Love” ja ”Thinking About You” ja ”Sweet Nothing”. Vuonna 2013 hän teki Ellie Gouldingin kanssa hittibiisin ”I Need Your Love”.


title: Calvin Harris

text: Vuonna 2014 Harris julkaisi neljännen studioalbuminsa "Motion", joka sijoittui hyville sijoille albumilistoilla ympäri maailmaa. Kesällä 2015 hän esiintyi "Provinssi" festivaaleilla, joka oli Suomen kaikkien aikojen kallein festivaalishow noin puolen miljoonan euron kustannuksellaan. Singlet ”Summer”, ”Blame” ja ”Outside” olivat Suomen singlelistassa korkeimillaan listan kärjessä.


title: Calvin Harris

text: Calvin Harrisin viides studioalbumi "Funk Wav Bounces Vol. 1" julkaistiin 30. kesäkuuta 2017. Suomen virallisella listalla albumi oli korkeimmillaan listan kärjessä.Vuonna 2018 hän julkaisi yhdessä Dua Lipan kanssa One Kiss-nimisen kappaleen joka nousi yli 25 maassa listaykköseksi.Calvin Harris on voittanut monia eri musiikki-alan palkintoja. Näistä merkittävimpinä Grammy-palkinto sekä kaksi American Music Awards-palkintoa.


title: Cosmin Contra

text: Cosmin Marius Contra (s. 15. joulukuuta 1975 Timișoara, Romania) on entinen romanialainen jalkapalloilija ja nykyinen jalkapallovalmentaja. Hän toimii FC Dinamo Bukarestin päävalmentajana.


title: Cosmin Contra

text: Contra aloitti uransa synnyinkaupunkinsa joukkueesta Politehnica Timișoarasta, jossa hän pelasi kolmen kauden ajan. Vuonna 1996 hän siirtyi arkkivihollisen Dinamo Bukarestin riveihin. Vietettyään neljä kautta Bukarestissa, hän siirtyi espanjalaiseen Alavésiin 800 000 dollarin siirtosummalla. Kaudella 2000–2001 Alavés sijoittui UEFA Cupissa toiseksi, häviten loppuottelussa englantilaiselle Liverpoolille. Contra oli tärkeä osa joukkueensa menestystä, ja niin hänet valittiin vuoden 2001 UEFA:n tähdistöjoukkueeseen. Espanjasta hän siirtyi italialaiseen Milaniin, jossa hän kuitenkaan viettänyt kuin kauden 2001–2002. Syyskuussa 2002 hän palasi Espanjaan, tällä kertaa Atlético Madridiin.


title: Cosmin Contra

text: Pelattuaan kaudet 2002–2003 ja 2003–2004 madridilaisseurassa, elokuussa 2004 Contra siirtyi lainasopimuksella englantilaiseen West Bromwichiin. 21. syyskuuta 2004 Contra teki ensiesiintymisensä joukkueessa Englannin liigacupin ottelussa Colchester Unitedia vastaan. Valioliigassa hän teki ensiesiintymisensä kaksi kuukautta myöhemmin kotiottelussa Middlesbroughia vastaan. Vuonna 2005 hän palasi kotimaahansa Timișoaraan, niin ikään lainasopimuksella. Kotimaassa pelit sujuivat hyvin ja niin hänet kutsuttiin takaisin Romanian maajoukkueeseen, josta hän oli jo kertaalleen pudonnut.


title: Cosmin Contra

text: Myöhemmin kesällä 2005 Contra siirtyi alun perin vuoden lainasopimuksella Getafeen, jossa hän nousi hyvin nopeasti avauskokoonpanoon. Hän ylsi joukkueen kanssa kausina 2006–2007 ja 2007–2008 kahdesti peräkkäin Espanjan cupin Copa del Reyn loppuotteluun. Jälkimmäisellä kaudella Getafe pelasi myös UEFA Cupissa, jossa Contra teki maalin molemmissa puolivälieräotteluissa Bayern Müncheniä vastaan. Getafe putosi kilpailusta lopulta vierasmaalisäännön perusteella. Kaudella 2009–2010 Contra jäi David Cortésin ja Miguel Torresin varjoon ja pelasi kauden ensimmäisen puoliskon aikana vain kolmessa ottelussa vaihtomiehenä. Tammikuussa 2010 hän purki sopimuksensa seuran kanssa ja siirtyi kotimaahansa Timișoaran joukkueeseen.


title: Cosmin Contra

text: Syyskuun puolivälissä Contrasta tuli Timișoaran pelaajavalmentaja.


title: Cosmin Contra

text: Contra edusti Romanian maajoukkuetta vuosien 2000 ja 2008 EM-kilpailuissa. 1. huhtikuuta 2009 hän ilmoitti päättävänsä maajoukkueuran.


title: Kari Viljanen

text: Kari Viljanen (s. 10. joulukuuta 1955 Ulvila) on suomalainen uransa lopettanut jääkiekkoilija, pelipaikaltaan maalivahti. Viljanen edusti koko uransa jyväskyläläistä JyP HT:tä, ensin kausina 1977–1985 joukkueen pelatessa ensimmäisessä divisioonassa ja vielä kolmen kauden ajan sen jälkeen kun JyP HT nousi SM-liigaan. Siviiliammatiltaan Viljanen on mittamies. Hänen poikansa Jaakko Viljanen on myös jääkiekkoilija.


title: Liitolepinkäinen

text: Liitolepinkäinen ("Eurocephalus rueppelli") on itäisessä Afrikassa tavattava lepinkäisiin kuuluva varpuslintu.


title: Liitolepinkäinen

text: Kooltaan liitolepinkäinen on noin 23 cm. Lajin pyrstö ja siivet ovat väriltään mustat ja sulka on harmahtavan ruskea. Silmäkulmajuova ja niska ovat liitolepinkäisellä mustat. Päälaki, kurkku ja vatsa ovat valkoiset. Valkoinen perä näkyy erityisen hyvin linnun lähtiessä lentoon.


title: Liitolepinkäinen

text: Liitolepinkäistä tavataan Etiopiassa, Keniassa, Somaliassa, Sudanissa, Tansaniassa ja Ugandassa. Liitolepinkäiset elävät kuivissa akaasiametsissä sekä pensaikoissa. Lajin elinympäristöt sijaitsevat yleensä alle 1 600 metrin korkeudella merenpinnasta. Laji muodostaa usein parvia ruokaillessaan akaasiapuissa.


title: Valkosipulifestivaalit

text: Valkosipulifestivaalit on Keravalla vuosittain järjestettävä ruokatapahtuma, joka pidettiin ensimmäisen kerran 1986. Ajatuksen tapahtumasta keksi kaupunginjohtaja Yrjö Ahomaa. Sen järjestäjänä on Valkosipulin Ystävät – Allium Sativum ry.


title: Bastogne

text: Bastogne (, , ) on kunta Luxembourgin maakunnassa Belgian Valloniassa.


title: Bastogne

text: Bastognen pinta-ala on 172,03 km² ja asukasluku 14 577 (1. tammikuuta 2008). Kuntaan kuuluvat alkuperäisen Bastognen kunnan lisäksi entiset kunnat Longvilly, Noville, Villers-la-Bonne-Eau ja Wardin.


title: Bastogne

text: Saksalaiset saartoivat Bastognen Ardennien taistelussa, toisen maailmansodan viimeisessä merkittävässä hyökkäyksessään länsirintamalla, joulukuun puolivälissä 1944. Yhdysvaltain 101. maahanlaskudivisioona ei päästänyt saksalaisia valtaamaan tärkeällä teiden risteyspaikalla sijaitsevaa kaupunkia. Yhdysvaltain maavoimien 3. armeija vapautti kaupungin 2. tammikuuta 1945 mennessä ja viimeiset saksalaisjoukot ajettiin paikalta kuun puoliväliin mennessä.


title: Bastogne

text: Bastogne tunnetaan myös pyöräilykilpailu Liège–Bastogne–Liègen kääntöpaikkana.


title: Super Mario World (televisiosarja)

text: Super Mario World on vuonna 1991 tehty yhdysvaltalainen televisiosarja, joka perustuu Mario-pelisarjaan. Näitä jaksoja esitettiin 13 jakson verran Yhdysvalloissa 14. syyskuuta 1991 – 7. joulukuuta 1991.


title: Liège–Bastogne–Liège 2009

text: Liège–Bastogne–Liège 2009 oli järjestyksessään 95. maantiepyöräilyn Liège–Bastogne–Liège-kilpailu. Se käytiin 261 kilometrin reitillä Liègestä Bastognen kautta Ansiin 26. huhtikuuta 2009.


title: Liège–Bastogne–Liège 2009

text: Cyril Gautier lähti irtiottoon runsaan 60 kilometrin ajon jälkeen. Hän sai myöhemmin seurakseen Marcel Wyssin, Nico Sijmensin ja Hubert Dupontin. He kasvattivat eron pääjoukkoon parhaimmillaan lähes 12 minuuttiin. Irtiotossa pysyi pisimpään Gautier, joka tavoitettiin noin 34 kilometrin päässä maalista.


title: Liège–Bastogne–Liège 2009

text: Tämän jälkeen kärjessä ajoi kuusikko Aleksandr Kolobnev, Karsten Kroon, José Serpa, Roman Kreuziger, Egoi Martinez ja alkuperäiseen karkulaisryhmään kuulunut Dupont. Philippe Gilbert lähti irtiottoon pääjoukosta 30 kilometriä ennen maalia. Hän tavoitti pian kärkiryhmän ja jätti sen saman tien. 24 kilometriä ennen maalia häntä lähti takaa-ajamaan Leonardo Duque. 20 kilometriä ennen maalia Andy Schleck hyökkäsi pääjoukosta. Hän ohitti nopeasti sekä Kolobnevin ryhmän että Duquen ja tavoitti Gilbertin 18 kilometriä ennen maalia. Gilbert putosi Schleckin kyydistä seuraavan kilometrin aikana.


title: Liège–Bastogne–Liège 2009

text: Schleck kasvatti tasaisesti eroa takaa-ajajiin. Kymmenen kilometriä ennen maalia ero oli jo minuutti ja kolme kilometriä myöhemmin yli puolitoista minuuttia. Maalissa hän oli minuutin ja 17 sekuntia ennen Joaquim Rodríguezia, joka karkasi pääjoukosta viimeisen kilometrin alkaessa. Davide Rebellin sijoittui kolmanneksi.


title: Talal ibn Abd-al-Aziz

text: Talal bin Abdulaziz Al Saud (; 15. elokuuta 1931 – 22. joulukuuta 2018) oli saudiarabialainen kuninkaallinen ja Saudi-Arabian kuningaskunnan perustajan Ibn Saudin yksi monista lapsista ja nykyisen kuninkaan Salman bin Abdul-Aziz Al Saudin veli. Hän on pitkään puhunut yhteiskunnallisen reformin puolesta ja 1960-luvun alussa hän joutui tästä uudistusmielisyytensä johdosta maanpakoon Egyptiin. Hän kuitenkin palasi pian takaisin Saudi-Arabiaan. 2000-luvulla hän on ilmoittanut kannattavansa muun muassa laajempia naisten oikeuksia, lehdistön vapautta ja askeleiden ottoa demokratiaa kohti.Talal ibn Abd-al-Azizin uudistusmielisistä kannanotoista hän sai lisänimen "Punainen prinssi".


title: Talal ibn Abd-al-Aziz

text: Talal ibn Abd-al-Aziz on esittänyt henkilökohtaisen toivomuksen puolueen perustamisesta. Tällä hetkellä se ei ole Saudi-Arabiassa mahdollista. Prinssi oli myös tunnettu hyväntekeväisyyden harrastaja. Talal ibn Abd-al-Aziz oli saudiarabialaisen miljardöörin Al Waleed bin Talalin isä.


title: Koivutyttöperhonen

text: Koivutyttöperhonen ("Archiearis parthenias") on mittariperhosiin kuuluva keskikokoinen perhoslaji. Se lukeutuu kevään ensimmäisiin perhosiin.


title: Koivutyttöperhonen

text: Etusiivet ovat pohjaväriltään tummanruskeat ja niiden etureunassa on kaksi selvästi erottuvaa vaaleaa laikkua. Takasiivet ovat pohjaväriltään kirkkaan oranssit ja niissä on ruskeaa kuviointia. Takasiiven keskitäplä on laaja ja reunoiltaan epäselvä. Siipiväli 32–34 mm.


title: Koivutyttöperhonen

text: Lennossa perhonen näytää oranssinruskealta ja täysin erilaisesta ulkonäöstään huolimatta lentävä yksilö muistuttaa erehdyttävästi nokkosperhosta.


title: Koivutyttöperhonen

text: Toukka on vihreä, siinä on useita vaaleita pitkittäisraitoja, selkäpuolella kulkee tummempi raita ja sivuilla on rivi tummia hengitysaukkoja.


title: Koivutyttöperhonen

text: Koivutyttöperhosta tavataan Keski- ja Pohjois-Euroopassa. Idässä levinneisyys ulottuu Japaniin asti. Suomessa koivutyttöperhosta tavataan yleisesti koko maassa pohjoisinta Lappia myöten. Lentoaika on maaliskuun lopulta toukokuulle.


title: Koivutyttöperhonen

text: Koivutyttöperhosta voi tavata millä tahansa koivua kasvavilla paikoilla. Laji lentää aurinkoisina päivinä ja on aktiivisimmillaan aamupäivällä auringonpaisteessa, jolloin se vierailee mielellään pajujen kukilla. Nopea ja heittelehtivä lento tapahtuu usein korkealla maanpinnan yläpuolella tai puiden latvustoissa. Perhonen laskeutuu usein lepäämään maahan aurinkoiselle paikalle. Tyttöperhonen on lajina yleinen, muttei esiinny missään kovin runsaslukuisena. Perhonen talvehtii kotelona, jonka sisällä on kuoriutumisvalmis perhonen ja kuoriutuu aikaisemmin kuin mikään muu perhoslaji.


title: Koivutyttöperhonen

text: Toukka käyttää ravinnokseen koivujen ("Betula") lehtiä.


title: Sadat Bukari

text: Sadat Bukari (s. 12. huhtikuuta 1989 Wa, Ghana) on ghanalainen jalkapalloilija, pelipaikaltaan hyökkääjä. Hän edustaa tunisialaista US Monastiria.


title: Sadat Bukari

text: Bukari sirtyi kotimaansa seurasta Heart of Lionsista tunisiaan ES Saheliin kolmen vuoden sopimuksella vuonna 2007. Hän nousi tärkeäksi pelaajaksi kaudella 2008–2009 tehtyään kymmenen maalia kauden aikana, ollen Tunisian pääsarjan toiseksi paras maalintekijä. Kolmannella kaudellaan Bukari oli alkukaudesta tehokas tehtyään 7 maalia 11 ottelussa. Hän kuitenkin ajautui riitoihin uuden valmentajan Piet Hambergin kanssa jäi tyysti ilman peliaikaa. Joulukuussa 2009 sopimuksensä päätyttyä ES Sahel päätti olla jatkamatta hänen sopimustaan.


title: Sadat Bukari

text: 27. tammikuuta 2010 Bukar allekirjoitti neljän ja puolen vuoden sopimuksen Maccabi Haifan kanssa. Hän ehti pelata joukkueessa yhdeksän ottelua, kunnes päätti palata takaisin Tunisiaan. Hän siirtyi syyskuussa 2011 US Monastiriin.


title: Neon Saurus

text: Neon Saurus on suomalaisen rap-yhtye Sauruksen neljäs studioalbumi, joka julkaistiin 20. toukokuuta 2009 Karma Musiikin kautta."Uuteen maailmaan" -kappale sisältää samplen Ryuichi Takamoton "Merry Christmas Mr. Lawrence" -kappaleesta.


title: Moritz Leuenberger

text: Moritz Leuenberger (s. 21. syyskuuta 1946, Biel/Bienne, Bern) on sveitsiläinen poliitikko ja nykyinen liittoneuvoston jäsen. Vastuualueenaan liittoneuvostossa hänellä on ympäristö, liikenne, energia ja viestintä. Puoluetaustaltaan Leuenberger on sosiaalidemokraatti, puolueensa toinen jäsen liittoneuvostossa Micheline Calmy-Reyn ohella. Leuenberger on ollut Sveitsin liittopresidenttinä kahdesti; vuosina 2001 ja 2006.


title: Moritz Leuenberger

text: Vuosina 1991-1995 Leuenberger oli Zürichin kantonin hallituksen jäsen. 1. tammikuuta 1995 hän korvasi Otto Stichin liittoneuvoston jäsenenä.


title: Moritz Leuenberger

text: Moritz on ollut naimisissa arkkitehti Gret Loewensbergin kanssa vuodesta 2003 lähtien.


title: Veli-Pekka Nurmi

text: Veli-Pekka Nurmi (s. 2. syyskuuta 1975 Naantali) on entinen suomalainen jalkapalloilija. Hän oli pelipaikaltaan keskikenttäpelaaja.


title: Veli-Pekka Nurmi

text: Nurmi on pelannut urallaan 50 Veikkausliigan ottelua FC Inter Turussa ja FC Jazzissa kausina 1997 sekä 2000–2001. Ensiesiintymisensä Veikkausliigassa hän teki 4. toukokuuta 1997 2–0-voittoon päättyneessä ottelussa FF Jaroa vastaan.


title: Veli-Pekka Nurmi

text: Lisäksi Nurmi on edustanut Suomessa kolmea Ykkösen joukkuetta: TP-Seinäjokea, VG-62:ta ja AC Oulua. Hän on pelannut myös Ruotsissa viiden kauden ajan kolmannen ja viidennen sarjatasojen välillä.


title: Veli-Pekka Nurmi

text: Pallo-Iiroihin Nurmi siirtyi kaudeksi 2009 allekirjoittaen yksivuotisen sopimuksen.


title: Museo Torpin Tykit

text: Museo Torpin Tykit on Inkoossa sijaitseva erikoismuseo.


title: Museo Torpin Tykit

text: Museo avattiin 14. kesäkuuta 1998. Museon perustajat ovat Sven-Eric Wadstein sekä Camilla ja Hege Högström. Museossa käy kesäisin pari tuhatta kävijää. Museo on auki kesällä päivittäin, talviaikana kiinni, muina aikoina puhelinvarauksella. Sisäänpääsy museoon on maksullinen.


title: Museo Torpin Tykit

text: Museolla on esillä noin 40 tykkiä (panssaritorjunta-, ilmatorjunta-, jalkaväki- ja laivastotykkejä), aseita, ajoneuvoja, univormuja, pienoismalleja, MI-8 kuljetushelikopteri ja muuta sotamateriaalia.


title: Ryöstö (elokuva)

text: Ryöstö on David Mametin käsikirjoittama ja ohjaama, Gene Hackmanin tähdittämä rikos- ja jännityselokuva, jonka ensi-ilta oli vuonna 2001.


title: Ryöstö (elokuva)

text: Rosvokopla ryöstää arvokkaan kultakuljetuksen, mutta kaikki ei menekään suunnitelmien mukaan, sillä kaikki tuntuvat petkuttavan toisiaan.


title: Sorva (Nokia)

text: Sorva on yksi Nokian kylistä noin 24 km Tampereelta. Kylä sijaitsee Pyhäjärven rannalla. Vuoteen 1976 Sorva oli osa Tottijärven kuntaa. Ensimmäinen maininta kylästä historiallisissa asiakirjoissa on 1540-luvulta. Sorvan naapurikyliä ovat entinen kuntakeskus Tottijärvi, Sammalisto ja Tervasuo.


title: Sorva (Nokia)

text: Vuonna 2012 Sorvan kylä oli esillä MTV3:n Putous-viihdeohjelmassa, jossa näyttelijä Aku Hirviniemen tulkitsema sketsihahmo, sananmuunnoksia puheessaan viljelevä pastori Usko Eevertti Luttinen ilmoitti sen asuinpaikakseen.


title: Sorva (Nokia)

text: Yle TV1:den draamasarja "Korpelan kujanjuoksu" on kuvattu Sorvan kylässä.


title: Sorva (Nokia)

text: Sorvassa on toiminut kansakoulu vuosina 1927−1967.Yhteensä: 264 asukasta


title: Medal of Honor: Infiltrator

text: Medal of Honor: Infiltrator on Netherockin kehittämä ja Electronic Artsin vuonna 2003 Game Boy Advancelle julkaisema ensimmäisen ja kolmannen persoonan ammuntapeli.


title: Medal of Honor: Infiltrator

text: Pelissä on 15 tehtävää ja siinä on mahdollista ansaita kunniamitaleja, jotka avaavat selviytymismoodin.


title: Yannick Ossok

text: Yannick Dieudonné Ossok (s. 6. kesäkuuta 1986 Yaoundé, Kamerun) on kamerunilainen jalkapalloilija. Pelipaikaltaan hän on puolustaja. Ossok edustaa PIF:iä.


title: Yannick Ossok

text: Ossok pelasi kaudet 2007 ja 2008 Thaimaan pääsarjassa Royal Thai Policen ja BEC Tero Sasanan joukkueissa. Kaudeksi 2009 hän siirtyi Pallo-Iiroihin Suomen Kakkoseen allekirjoittaen yhden kauden mittaisen sopimuksen. Hän kävi tätä ennen Veikkausliigassa pelaavan Valkeakosken Hakan testattavana. Kaudeksi 2010 Ossok teki sopimuksen Veikkausliigassa pelaavan VPS:n kanssa. Sopimus kuitenkin purettiin siihen sisältyneen koeajan aikana, ja Ossok siirtyikin toiseen Kakkosen seuraan, Salon Palloilijoihin. Elokuussa 2010 Ossok siirtyi maltalaiseen Ghajnsielemiin.


title: Yannick Ossok

text: Ossok pelasi kaudella 2011–2012 Mostassa 28 Maltan Valioliigan ottelua. Kaudella 2013 hän pelasi 27 ottelua Thaimaan pääsarjassa edustaen Police Unitedia. Keväällä 2015 Ossok edusti jälleen Mostaa pelaten seitsemän liigaottelua.


title: Yannick Ossok

text: Ossok on edustanut Kamerunia juniorimaajoukkuetasolla.


title: Prekognitio

text: Prekognitio eli ennaltatietäminen on aistien ulkopuolisen havainnoinnin muoto, jossa henkilö väittää saaneensa tietää tulevan tapahtuman ennalta yliluonnollisin keinoin. Prekognition ilmiö saattaa liittyä myös laajempaan selvänäköisyyteen. Monesti prekognitiotiedon on väitetty ilmenneen unissa. Unista ennustaminen eli oneiromantia on oma ilmiönsä, eräs unien tulkinnan muoto.


title: Prekognitio

text: Väitetyn ilmiön yleisyys on motivoinut tutkimusta aiheesta. Usein on esitetty, että eläimillä olisi prekognitiivisia kykyjä, koska ne osasivat esimerkiksi paeta joulukuun 2004 tsunamia ennen kuin se oli iskenyt. Eläimet ovat osanneet paeta tai käyttäytyneet oudosti myös ennen eräitä muita luonnonkatastrofeja. Luonnollinen selitys ilmiölle on joidenkin eläinten tiettyjen aistien huomattava herkkyys ihmisten aisteihin verrattuna. Eläimet saattavat esimerkiksi kuulla erittäin matalien taajuuksien ääniä ja havaita herkästi sähkökenttämuutoksia.


title: Street Fighter IV

text: Street Fighter IV on Capcomin kehittämä ja julkaisema japanilainen tappelupeli, joka ilmestyi vuonna 2008 kolikkopelinä ja vuonna 2009 sekä Windows-käyttöjärjestelmän PC-laitteille että PlayStation 3 - ja Xbox 360 -pelikonsoleille."Street Fighter IV" oli maailmanlaajuinen myyntimenestys ja sai pelikriitikoilta positiivista palautetta.


title: Street Fighter IV

text: "Street Fighter IV":n pelimekaniikaltaan samanlainen kuin sarjan edellisissä peleissä. 1UP.comin peliarvostelija Stephen Klecknerin mukaan pelissä on "Super Street Fighter II Turbon" pelattavuus "Street Fighter III 3rd Striken" uudistuksilla. Pelissä on "Street Fighter" -sarjalle tyypillinen kuuden painikkeen ohjaustekniikka, joista kolme painiketta on erivahvuisille potkuille ja kolme erivahvuisille lyönneille. Pad-ohjaimen tatin heiluttaminen tiettyyn suuntaan ja samanaikainen tietyn näppäimen painaminen käynnistää pelaajahahmolta erikoishyökkäyksen. Pelimekaniikkaa uudistettu erittäin voimakkailla Ultra Combo -hyökkäyksillä, joiden onnistuessa kamera irtaantuu perinteistä, sivuttaisesta kuvakulmasta ja esittää pelaajalle dynaamisen, elokuvamaisen animaatiopätkän.


title: Street Fighter IV

text: Graafisesti "Street Fighter IV" on yhdistelmä eri tekniikoita. Pelaajahahmoilla on kolmiulotteiset hahmomallit, joiden kasvonpiirteet on animoitu vaihtumaan hahmoon kohdistuvista hyökkäyksistä. Pelin kentät on kuitenkin kuvattu sivultapäin kaksiulotteisesti, vaikka tiettyjen hyökkäysten aikana kamerakulma vaihtuu korostamaan liikkeiden dramaattisuutta. "Street Fighter IV":n graafinen suunnittelu on tehty tyylitetyllä cel-shading-grafiikalla korostamaan pelin sarjakuvamaista, värikästä ilmettä. Pelin grafiikassa on myös visuaalisia erikoistehosteita, jotka ovat japanilaista kalligrafiaa muistuttavia, mustemaisia läiskiä ja suhkeita. Pelin arcade-pelimuodon anime-tyyliset välinäytökset loi Studio 4°C, joka myös animoi "Street Fighter IV Collector's Editionin" lisäominaisuuksiin kuuluneen, 65-minuuttisen elokuvan "".


title: Street Fighter IV

text: "Super Street Fighter IV" on peliin vuonna 2010 julkaistu päivitysversio.


title: Street Fighter IV

text: "Ultra Street Fighter IV" on peliin vuonna 2014 julkaistu päivitysversio.


title: Street Fighter IV

text: "Street Fighter IV":n hahmokaarti koostuu yhteensä 25:stä eri hahmosta. Pelissä esiintyvät "Street Fighterin" hahmoista Gen, Ken, Sagat ja Ryu. Kaikki "Street Fighter II":n esittelemät hahmot (Balrog, Blanka, Chun-Li, Dhalsim, E. Honda, Guile, M. Bison, Vega ja Zangief) ovat mukana "Street Fighter IV":ssä. "Super Street Fighter II":sta paluun tekevät Akuma, Cammy ja Fei-Long. "Street Fighter II" -sarjan hahmokaartista puuttuvat vain Dee-Jay ja T. Hawk, joiden on kuitenkin vahvistettu palaavan "Super Street Fighter IV":ssa. "Street Fighter Alpha" -sarjasta esiintyvät Dan, Rose ja Sakura. Pelissä esiintyy kuusi uutta hahmoa: muistinmenetyksestä kärsivä ranskalainen vapaaottelija Abel; yhdysvaltalainen CIA-agentti Crimson Viper; meksikolainen vapaapainija El Fuerte; yhdysvaltalainen ylipainoinen motoristi Rufus; Ryun ja Ken Mastersin "sensei" Gouken; ja pelin pääkonna, asevalmistaja S.I.N.:n pääjohtaja Seth. Goukenin hahmo esiteltiin jo "" -mangassa, mutta "Street Fighter IV" on hänen ensiesiintymisensä pelattavana hahmona.


title: Street Fighter IV

text: Pelin hahmoista Akuma, Cammy, Dan, Fei-Long, Gen, Gouken, Rose, Sakura ja Seth esiintyvät pelihahmoina vain konsoli- ja tietokoneversioissa. Akuma, Gouken ja loppuvastus Seth ovat salaisia hahmoja, joiden avaaminen vaatii pelaajalta tyypillistä vaativamman pelisuorituksen. Pelin anime-välinäytöksissä esiintyvät myös edellisten "Street Fighter" -pelien pelaajahahmoista Sagatin oppipoika Adon ("Street Fighter" ja "Street Fighter Alpha"), kuolleeksi julistettu Guilen paras ystävä Charlie ("Street Fighter Alpha") sekä kiinalaiskaksoset Yun ja Yang ("Street Fighter III"). Sarjan vakituisista ei-pelaajahahmoista välinäytöksissä esiintyvät Ken Mastersin vaimo Eliza ja Cammy Whiten esimies eversti Keith Wolfman.


title: Street Fighter IV

text: "Street Fighter IV" oli arvostelumenestys: Metacriticin mukaan Playstation 3 -versio sai keskimäärin 94 pistettä ja Xbox 360 -versio 93 pistettä. Eurogamer, 1UP.com ja "X-Play" antoivat pelillä korkeimman mahdollisimman arvosanan. IGN:n arvostelussa kehuttiin pelimekaniikan syvällisyyttä ja tyyliteltyä grafiikkaa, mutta pelin anime-välinäytöksiä kritisoitiin heikkolaatuisesta animoinnista. Pelin loppuvastuksen Sethin vaikeustaso kuitenkin kirvoitti negatiivisia kommentteja: VideoGamer.comin arvostelussa hahmoa kutsuttiin "halpamaiseksi" ja Eurogamerin arvostelun mukaan hahmo on liian haastava vastus jopa helpoimmalla vaikeustasolla.


title: Street Fighter IV

text: Capcomin mukaan konsoliversion ensimmäinen Japaniin varattu 86 000 kappaleen erä myytiin ensimmäisen vuorokauden aikana loppuun. Yhden viikon sisällä "Street Fighter IV":n Pohjois-Amerikan julkaisusta peliä oli myyty kaksi miljoonaa kappaletta. 31. maaliskuuta 2009 mennessä peliä oli myyty maailmanlaajuisesti yhteensä 2,5 miljoonaa kappaletta.


title: Lucifugum

text: Lucifugum on ukrainalainen black metal -yhtye.


title: Love’s Labour’s Won

text: Love's Labour's Won on William Shakespearen kadonneeksi tulkittu näytelmä. Siitä on kaksi kirjallista mainintaa. Kyseessä voi olla myös vaihtoehtoinen nimi jollekin toiselle Shakespearen näytelmälle, kuten "Paljon melua tyhjästä" tai "Loppu hyvin, kaikki hyvin". Tämä tulkinta on kadonnut näytelmä -tulkintaa suositumpi.


title: Love’s Labour’s Won

text: Francis Meres mainitsee teoksessaan "Palladis Tamia: Wit's Treasury" vuodelta 1598 kuusi Shakespearen komediaa, näiden joukossa "Loue labours wonne". Tämän näytelmän hän tiesi luultavasti vain toisen käden tiedon kautta, käsikirjoituksesta tai teatterista. Muut näytelmät kuudesta Meresin mainitsemasta komediasta oli julkaistu teoksen julkaisun aikaan syksyllä 1598.


title: Love’s Labour’s Won

text: Toinen maininta löytyi vuonna 1953 paperiarkilta, johon oli kirjoitettu lista kirjoja. Listan julkaisija T. W. Baldwin väitti, että arkki oli osa exeteriläisen kirjakauppiaan kirjanpitoa varastossa olevista ja myydyistä tuotteista elokuussa 1603. Otsikon "[inte]rludes & tragedyes" alla mainitaan myös "loves labor won".


title: Love’s Labour’s Won

text: On siis olemassa vahvaa, mutta ei aukotonta todistusaineistoa näytelmän olemassaolon ja julkaisun puolesta. Näytelmää ja sen paria "Turhaa lemmen touhua" ("Love's Labour's Lost") ei kuitenkaan merkitty kustantajien rekisteriin ("Stationers' Register") vuoteen 1603 mennessä. Näytelmää ei myöskään sisällytetty Ensimmäiseen folioon.


title: Costa Rica kesäolympialaisissa 1936

text: Costa Rica osallistui ensimmäistä kertaa olympiakisoihin Berliinin kesäolympialaisissa 1936, kun maa lähetti kisoihin yhden miespuolisen miekkailijan. B. de la Guardia karsiutui miesten säilässä alkukierroksilla.


title: Costa Rica kesäolympialaisissa 1936

text: Seuraavan kerran Costa Rica osallistui olympialaisiin 28 vuotta myöhemmin, vuoden 1964 Tokion kesäolympialaisissa.


title: Tqibulin piirikunta

text: Tqibulin piirikunta () on piirikunta Imeretin hallintoalueella Georgian länsiosassa. Piirikunnassa on noin 30 400 asukasta (2007) ja sen pinta-ala on 478 neliökilometriä. Sen keskus on Tqibulin kaupunki. Piirikunta sijaitsee Okriban alueella Kutaisin tasangon ja Ratšan vuoristoalueen välissä.


title: Viidakkoperhe

text: Viidakkoperhe ("Wild at Heart") on Company Picturesin tuottama brittiläinen draamasarja, jota on esitetty vuodesta 2006 lähtien. Sarjasta on tuotettu 64 jaksoa seitsemän tuotantokauden verran.


title: Viidakkoperhe

text: Suomessa sarjaa esitettiin ensi kerran MTV3:lla 2. helmikuuta 2009 alkaen. Yle TV1 esitti sarjan kaudet 1-6 ajalla 2. helmikuuta 2012 – 24. huhtikuuta 2012. Kaikki seitsemän tuotantokautta Yle näyttää uusintoina arki-iltapäivisin vuoden 2017 alusta lukien.


title: Viidakkoperhe

text: Bristolissa asuva eläinlääkäri Danny Trevanion (Stephen Tompkinson) jättää kissojen ja koirien hoitamisen ja muuttaa vaimonsa Sarah'n ja perheen kolmen lapsen kanssa asumaan Etelä-Afrikan savannille, missä Dannyn on tarkoitus alkaa hoitaa perusteilla olevan villieläinpuiston eläimiä. Puisto on tosin vasta alkutekijöissään ja sen omistaja Anders Du Plessis on omalaatuinen mies. Afrikka on toki vaarallinen paikka elää, mutta perhe oppii pian rakastamaan uutta kotiaan.


title: Kolumbia kesäolympialaisissa 1936

text: Kolumbia osallistui olympiakisoihin toista kertaa historiansa aikana Berliinin kesäolympialaisissa 1936. Maan joukkue koostui viidestä miespuolisesta yleisurheilijasta, joista kukaan ei selviytynyt lajinsa loppukilpailuun.


title: Loosin’ Face

text: Loosin' Face on grindcore-yhtye Rotten Soundin vuonna 1996 ilmestynyt EP-levy. EP julkaistiin alun perin ainoastaan vinyylinä. Kappaleet on julkaistu CD-formaatissa vuonna 2003 ilmestyneellä kokoelmalevyllä "From Crust 'til Grind". Osa EP:n kappaleista julkaistiin uudelleennauhoitettuna versioina "Under Pressure"-albumilla vuonna 1997.


title: Loosin’ Face

text: Sävellykset ja sovitukset Rotten Sound, sanoitukset Keijo Niinimaa.


title: Loosin’ Face

text: A-puoli


title: Loosin’ Face

text: B-puoli


title: Vasili Tšapajev

text: Vasili Ivanovitš Tšapajev (; 28. tammikuuta 1887 nykyään Tšeboksaryn kaupunkiin kuuluva Budaikin kylä – 5. syyskuuta 1919 lähellä nykyisen Länsi-Kazakstanin alueen Tšapajevin kylää (tuolloin Lbištšensk) oli puna-armeijan komentaja Venäjän kansalaissodassa. Neuvostoliitossa hänestä muodostui legendaarinen sankarihahmo.


title: Vasili Tšapajev

text: Vasili Tšapajev syntyi köyhän talonpojan perheeseen. Vuodesta 1914 lähtien hän osallistui ensimmäiseen maailmansotaan. Venäjän armeijassa hän yleni alivänrikiksi ja palkittiin kolmella yrjönristillä. Vuonna 1917 Tšapajev oli sairaalassa Saratovissa, josta hän siirtyi Nikolajevskin kaupunkiin (nykyinen Pugatšov). Siellä hänet valittiin joulukuussa 1917 jalkaväkirykmentin komentajaksi ja tammikuussa 1918 kihlakunnan sisäasiain komissaariksi. Alkuvuodesta 1918 hänen muodostamansa punakaartit osallistuivat paikallisten kapinoiden tukahduttamiseen.


title: Vasili Tšapajev

text: Toukokuusta 1918 lähtien Tšapajev toimi kansalaissotaan osallistuneen prikaatin ja syyskuusta lähtien divisionaan komentajana. Marraskuussa hänet lähetettiin opiskelemaan pääesikunnan akatemiaan, josta hänet tammikuussa 1919 siirrettiin rintamalle 4. armeijan prikaatinkomentajaksi. Toukokuusta lähtien hän komensi Uralilla tarkka-ampujadivisioonaa, joka osallistui hyökkäykseen Koltšakin joukkoja vastaan. Heinäkuussa divisioona valtasi Uralskin. Syyskuun 5. päivän vastaisena yönä valkoiset tekivät yllätyshyökkäyksen divisioonan päämajaan. Ylivoimaista vihollista vastaan käydyssä taistelussa Tšapajev haavoittui ja hukkui yrittäessään paeta uimalla Uraljoen yli.


title: Vasili Tšapajev

text: Tšapajevin henkilöhahmolle on omistettu mm. Dmitri Furmanovin dokumenttiromaani "Tšapajev" (1923) sekä Georgi ja Sergei Vasiljevin samanniminen elokuva (1934). Neuvostoliitossa hän oli myös suosittu laulujen, kansantarinoiden ja kaskujen aihe. Samaran alueella on hänen mukaansa nimetty Tšapajevskin kaupunki.


title: Roone Arledge

text: Roone Pinckey Arledge (8. heinäkuuta 1931 New York, New York – 5. joulukuuta 2002 New York) oli yhdysvaltalainen televisioalan vaikuttaja, joka vaikutti erityisesti television urheiluohjelmiston kehittymiseen.


title: Roone Arledge

text: Arledge valmistui Columbian yliopistosta vuonna 1952, ja palveli Yhdysvaltain armeijassa 1953–1955. Seuraavat viisi vuotta Arledge toimi NBC:llä tuottajana, kunnes 1960 hän siirtyi tuottamaan ABC:n urheiluohjelmia. ABC Sportsin toimitusjohtaja hänestä tuli kahdeksan vuotta myöhemmin. Arledge otti kanavalla käyttöön uutta tekniikkaa, kuten hidastuksia, pysäytyskuvia ja monikameratekniikkaa. Arledgen aloittamia televisio-ohjelmia olivat muun muassa 1961 alkanut "Wide World of Sports" ja 1970 alkanut "Monday Night Football". Vuosien 1964 ja 1988 välillä hän vastasi kymmenen olympiakisalähetyksen toteutuksesta.


title: Roone Arledge

text: Vuonna 1977 Arledgesta tuli myös ABC Newsin toimitusjohtaja. Hänen aikanaan ABC aloitti muun muassa uutisohjelmat "20/20", "World News Tonight" ja "Nightline". ABC Newsin johdosta Arledge luopui vuonna 1997.


title: Roone Arledge

text: Arledge sai uransa aikana kaikkiaan 37 Emmy-palkintoa, joista viimeisin oli ensimmäinen koko elämäntyöstä jaettu Emmy, jonka hän sai syyskuussa 2002. Vuonna 1990 Life-lehti valitse Arledgen 1900-luvun sadan tärkeimmän yhdysvaltalaisen joukkoon. Arledge kuoli syöpään 71 vuoden ikäisenä 2002.


title: Intercontinental Cup (koripallo)

text: Intercontinental Cup eli seurajoukkueiden maailmanmestaruus oli FIBA:n ylläpitämä kansainvälinen sarja. Sarjaan kerättiin kaikkien FIBA:an kuuluvien maiden parhaat joukkueet pois lukien NBA-joukkueet. Sarjan pelaaminen aloitettiin vuonna 1966 ja lopetettiin vuonna 1987. FIBA yritti aloittaa turnauksen uudelleen vuonna 1996, mutta sen tilalle tuli McDonald's Championship.


title: Jonathan Freeman

text: Jonathan Freeman (s. 5. helmikuuta 1950 Cleveland, Ohio) on yhdysvaltalainen televisionäyttelijä, joka tunnetaan Jafarin ääniroolista Disneyn elokuvissa "Aladdin" ja "Jafarin paluu", sekä televisiosarjasta Mikin klubi. Hän on esiintynyt myös useissa Broadway-näytelmissä ja oli ehdolla Tony-palkinnon saajaksi roolistaan musikaalissa "She Loves Me."


title: Ivan Jakovlev

text: Ivan Jakovlevitš Jakovlev (; 25. huhtikuuta 1848 nykyisen Tatarstanin Tetjušin piirin Koški-Novotimbajevon kylä – 23. lokakuuta 1930 Moskova) oli tšuvassilainen kansanvalistaja, kulttuurihenkilö ja kirjailija.


title: Ivan Jakovlev

text: Ivan Jakovlev syntyi talonpojan perheeseen. Lukiossa opiskellessaan vuonna 1868 hän perusti Leninin isän Ilja Uljanovin tuella Simbirskiin tšuvassinkielisen koulun, josta myöhemmin tuli opettajaopisto ja tšuvassien kulttuurin keskus. Vuonna 1875 Jakovlev valmistui Kazanin yliopiston historiallis-kielitieteellisestä tiedekunnasta, minkä jälkeen hän toimi Kazanin piirin tšuvassinkielisten koulujen tarkastajana ja opettajaopiston johtajana. Hän edisti kansallisten koulujen perustamista ja kehitti niiden opetusmenetelmiä Konstantin Ušinskin oppien pohjalta.


title: Ivan Jakovlev

text: 1870-luvun alussa Jakovlev loi tšuvassia varten uuden kirjaimiston, laati aapisia ja oppikirjoja, joissa käytettiin laajasti suullisen kansanperinteen aineksia. Jakovlevin valistuskirjaset ja venäjästä tekemät käännökset edistivät tšuvassin kirjakielen kehitystä.


title: Ivan Jakovlev

text: Tšuvassian pedagoginen yliopisto kantaa Ivan Jakovlevin nimeä. Koški-Novotimbajevossa, Uljanovskissa ja Tšeboksaryssa on hänelle omistetut museot.


title: Rio Grande (täsmennyssivu)

text: Rio Grande voi tarkoittaa:


title: Jasakki

text: Jasakki () oli Venäjällä vierasheimoisilta alamaiskansoilta peritty luontoisvero. Sitä maksoivat Volgan alueen kansat 1400–1700-luvuilla ja Siperian kansat 1600-luvulta 1900-luvun alkuun saakka. Maksu suoritettiin turkiksina ja toisinaan karjana. Veron suuruus ja maksuperusteet vaihtelivat eri kansoilla. Kungurin seudun tataareilla ja baškiireilla se perustui maahan, eräillä Siperian kansoilla mieslukuun ja jakuuteilla karjan määrään. Veron perintään liittyneitä väärinkäytöksiä yritettiin korjata hallituksen asettamien komissioiden avulla. Jasakki korvattiin rahaverolla Volgan alueella 1720-luvulla ja Siperiassa vuodesta 1822 lähtien. Jakuutit, tunguusit, tšuktšit sekä eräät muut paimentolaisuutta ja ”kiertävää elämää” harjoittaneet kansat maksoivat sitä vuoteen 1917 saakka.


title: Jasakki

text: Veron nimitys tulee turkkilaisten kielten sanasta "jasak" ’vero’.


title: Mick McCarthy

text: Mick McCarthy (s. 7. helmikuuta 1959) on irlantilainen jalkapallovalmentaja ja entinen puolustaja.


title: Mick McCarthy

text: South Yorkshiressä Englannissa syntynyt McCarthy aloitti peliuransa tuolloin nelosdivisioonassa pelanneessa Barnsleyssä. Hän debytoi elokuussa 1977 ottelussa Rochdalea vastaan. Tuon ottelun Barnsley voitti 4–0. McCarthy edusti seuraa kaikkiaan kuusi kautta ja oli mukana seuran nousujuhlissa aina kakkosdivisoonaan saakka.


title: Mick McCarthy

text: Barnsleyn vakiomiehistöön kuulunut McCarthy siirtyi joulukuussa 1983 Barnsleystä niin ikään kakkosdivisioonassa pelanneeseen Manchester Cityyn. Kaudella 1984/85 City nousi pääsarjaan, ja näin myös McCarthy teki ensiesiintymisensä Englannin huipulla. Cityn osalta kausi 1985/86 päättyi liigan puoliväliin, mutta jo seuraavalla kaudella vauhti oli liian kovaa ja City putosi takaisin ykkösdivisioonaan.


title: Mick McCarthy

text: McCarthy ei jatkanut Cityssä vaan siirtyi kesällä 1987 skotlantilaiseen Celticiin. Skottiseurassa McCarthy juhli debyyttikaudellaan tuplamestaruutta ja seuraava kausi toi palkintokaappiin Skotlannin cupin voiton. Irlantilaistoppari ei kuitenkaan onnistunut vakiinnuttamaan paikkaansa Celticissä ja kesällä 1989 hän siirtyi uusien haasteiden perässä ranskalaisseura Olympique Lyonnais'n paitaan.


title: Mick McCarthy

text: Irlantilaisen visiitti Ranskassa jäi lyhyeksi, sillä peliaikaa Raymond Domenechin alaisuudessa ei juuri tullut. McCarthy pelasi kevätkauden 1990 lainalla Millwallissa, jonne siirtyi kauden jälkeen. Hän pelasi seurassa uransa kaksi viimeistä kautta lopettaen aktiiviuransa 1992.


title: Mick McCarthy

text: Maajoukkuetasolla McCarthy edusti Irlantia 57 A-maaottelussa. Hän oli mukana EM-kisoissa 1988, jolloin tie katkesi jo alkulohkoon sekä MM-kisoissa 1990, jolloin Irlanti eteni puolivälieriin. McCarthy oli maajoukkueen kapteeni ja sai lempinimen "Captain Fantastic". McCarthy aloitti valmennusuransa maaliskuussa 1992 Millwallin pelaajavalmentajana. Hän johdatti seuran ykkösdivisioonassa kolmanneksi ja nousukarsintoihin kaudella 1993/94, mutta Derby County vei nousukarsinnoissa voiton. Kaudella 1995/96 McCarthy yhdistettiin useaan otteeseen avoimena olleeseen Irlannin maajoukkueen päävalmentajan pestiin ja lopulta sopimus syntyi helmikuussa 1996.


title: Mick McCarthy

text: McCarthyn johdolla Irlanti ei selvinnyt MM-kisoihin 1998 eikä EM-kisoihin 2000. Luotto McCarthyyn kuitenkin säilyi ja lopulta tuli myös tulosta Irlannin selvittyä Etelä-Koreassa ja Japanissa pelattuihin MM-kisoihin 2002. Lopputurnausta varjosti McCarthyn ja joukkueen tähtipelaaja Roy Keanen väliset riidat, jotka johtivat lopulta Keanen lähettämiseen kotiin ennen kuin yhtään ottelua oli pelattu. Irlanti eteni kisoissa toiselle kierrokselle pelaten alkulohkossaan tasan Kamerunin ja Saksan kanssa sekä voittaen päätösottelussa Saudi-Arabian. Irlannin tie katkesi 2.kierrokselle, kun tiukka ottelu Espanjaa vastaan ratkesi vastan rangaistuspotkukilpailun jälkeen.


title: Mick McCarthy

text: McCarthy sai kisojen jälkeen jatkaa tehtävissään, mutta kiristyvä median paine ja kehnosti alkaneet EM2004-karsinnat johtivat lopulta McCarthyn eroon tehtävistä marraskuussa 2002.


title: Mick McCarthy

text: McCarthy palasi valmennustehtäviin nelisen kuukautta maajoukkuepestinsä päättymisen jälkeen, kun Sunderland AFC palkkasi hänet päävalmentajakseen maaliskuussa 2003. Hän ei kuitenkaan onnistunut nostamaan "The Black Catsia" putoamiskurimuksesta, vaan seura putosi Englannin Valioliigasta kauden jälkeen. McCarthyn johdolla seura lähti kuitenkin rakentamaan uutta joukkuetta palatakseen pääsarjatasolle. Kausi 2003/04 toi paikan nousukarsintoihin, mutta Valioliiganousu karkasi rangaistuspotkukilpailun jälkeen kärsittyyn tappioon Crystal Palacelle. Seuraavalla kaudella kaikki meni paljon paremmin ja Sunderland juhli kauden jälkeen Englannin mestaruussarjan voittoa ja suoraa nousua Valioliigaan.


title: Mick McCarthy

text: Elämä Valioliigassa oli kuitenkin liian vaikeaa McCarthyn suojateille, sillä seura ei onnistunut vahvistamaan rivejään riittävästi. Irlantilainen sai lopulta potkut maaliskuussa 2006.


title: Mick McCarthy

text: Heinäkuussa 2006 McCarthy siirtyi Mestaruussarjassa pelaavan Wolverhampton Wanderersin peräsimeen. Heti ensimmäisellä kaudella hän johdatti "Wolvesin" nousukarsintoihin, mutta jälleen kerran vastustaja oli parempi. Tällä kertaa West Bromwich pilasi McCarthyn haaveet yhteismaalein 4–2.


title: Mick McCarthy

text: Seuraavalla kaudella Wolves jäi seitsemänneksi ja McCarthyn uskottiin lähtevän seurasta. Luottoa kuitenkin riitti ja kausi 2008/09 alkoikin menestyksekkäästi. Elokuussa McCarthy valittiin Mestaruussarjan kuukauden valmentajaksi. Menestys jatkui läpi kauden ja huhtikuussa 2009 Wolves varmisti ensin nousunsa Valioliigaan ja viikkoa myöhemmin myös Mestaruussarjan voiton. Kaksi seuraavaa kautta Wolves onnistui säilyttämään sarjapaikkansa, mutta helmikuussa 2012 McCarthy sai potkut heikosti sujuneiden otteluiden takia.


title: Mick McCarthy

text: Marraskuun alussa 2012 McCarthy palasi valmentajaksi, kun Mestaruussarjan hännille juuttunut Ipswich Town teki hänen kanssaan vuoteen 2015 ulottuvan sopimuksen. McCarthyn johdolla Ipswich paransi esityksiään ja varmisti lopulta sarjapaikkansa ollen Mestaruussarjassa 14:s. Kaudella 2013/14 vahvistunut Ipswich paransi sijoitustaan nousten yhdeksänneksi. Kauden jälkeen seura teki McCarthyn kanssa kolmivuotisen jatkosopimuksen. Kaudella 2014/15 Ipswich oli kuudes ja pääsi mukaan nousukarsintoihin. Unelma Valioliigasta kariutui kuitenkin pudotuspelitappioon Norwichille.


title: Mick McCarthy

text: Kaudella 2015/16 Ipswich sijoittui vielä Mestaruussarjassa seitsemänneksi, mutta tuloksellisesti McCarthyn viimeiset kaudet seurassa olivat alavireisiä. Kaudella 2016/17 joukkue putosi kauas nousukarsintasijoituksista ja oli lopulta sijalla 16 säilyttäen sarjapaikkansa vain neljän pisteen turvin. Sijoitus oli Ipswichin huonoin Mestaruussarjassa. Kaudella 2017/18 McCarthy ilmoitti jättävänsä Ipswichin kauden päätteeksi. Irlantilaisvalmentaja lähti seurasta kuitenkin yllättäen jo ennen kauden loppua, kun hän ilmoitti huhtikuussa voitokkaan Barnsley-ottelun jälkeen jättävänsä seuran lähes kuuden vuoden jälkeen.


title: Oscar-gaala 1999

text: Oscar-gaala 1999 oli 71. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1998 parhaille elokuville. Gaala pidettiin 21. maaliskuuta 1999 Los Angeles Music Centerin Dorothy Chandler Pavilionissa. Palkintotilaisuuden juontajana toimi jo kolmannen kerran näyttelijä-koomikko Whoopi Goldberg. Ensimmäistä kertaa gaala pidettiin sunnuntaina.


title: Oscar-gaala 1999

text: Eniten ehdokkuuksia keräsi "Rakastunut Shakespeare", joka oli ehdolla 13 kategoriassa. Elokuva voitti lopulta seitsemän Oscaria. "Veteen piirretty viiva" oli ehdolla seitsemässä kategoriassa, mutta ei voittanut niissä yhdessäkään."Kaikki vuoden 1999 ehdokkaat ja voittajat"


title: Luettelo vihollisista Doom-peleissä

text: Tässä on luettelo vihollisista Id Softwarenin tietokonepeleissä Doom, The Ultimate Doom, Doom II, The Master Levels for Doom II ja Final Doom. Useimmat viholliset esiintyvät myös peleissä Doom 64, Doom RPG ja Doom RPG II. Myös pelien Doom 3 ja vastustajat ovat lueteltuina tässä artikkelissa. Useimmat vihollisista ovat demoneja suoraan Helvetistä tai manattuja, epäkuolleita ihmisiä.


title: Luettelo vihollisista Doom-peleissä

text:
Epäkuolleet ihmiset, eli zombit, ovat demonien manipuloimia entisiä ihmissotilaita, joista on tullut tunteettomia tappajia. He ovat ainoat viholliset Doom -peleissä, jotka eivät ole demoneja ja myös ainoat, jotka pudottavat ammuksia kuoltuaan.
Zombit ovat myös helppo houkutella ampumaan toista vihollista, mistä syntyy "Monster Infighting" -ilmiö, jossa toisen hirviön kohteeksi joutunut vihollinen kostaa ja aiheuttaa täten taistelun vihollisten keskuudessa.


title: Luettelo vihollisista Doom-peleissä

text: Kolme erilaista laatua epäkuolleita ihmisiä esiintyy Doom-peleissä:Former human ja sergeant käyttäytyvät ja näyttävät samoilta "Doom II:ssa" ja "Final Doomissa", kuin alkuperäisessä Doomissa.


title: Luettelo vihollisista Doom-peleissä

text: Jo aiemmin mainittu Former commando tekee ensiesiintymisensä Doom II:ssa.


title: Luettelo vihollisista Doom-peleissä

text: Former human ja Former sergeant käyttäytyvät ja näyttävät samoilta "Doom 64":ssä, kuin alkuperäisessä Doomissa.


title: Luettelo vihollisista Doom-peleissä

text: Former commando ei esiinny pelissä.


title: Luettelo vihollisista Doom-peleissä

text: "Doom RPG":ssä esiintyy kaksi eri luokkaa ja kolme erivaikeustason epäkuolleita. The Zombie luokkaan kuuluvat ovat nimeltään: Zombie Private, Zombie Lieutenant ja Zombie Captain. Commando luokkaan kuuluvat ovat nimeltään: Troop, Commando ja Assassin.


title: Luettelo vihollisista Doom-peleissä

text: Pelissä Doom RPG II esiintyy myös epäkuolleita, entisiä ihmissotilaita, mutta tarkkoja tietoja pelin sisällöstä tai epäkuolleista vastustajista ei vielä ole.


title: Luettelo vihollisista Doom-peleissä

text: The Imp (60 HP) on Doom -pelien tavallisin vastus, sillä ne esiintyvät lähes kaikissa peleissä kaikilla tasoilla. Ne ovat väriltään ruskeita, niillä on punaiset silmät, ja piikit niiden olkapäissä, kulmakarvoissa ja polvissa. Ne viskovat tulipalloja kaukaa ja raapivat kynsillään lähietäisyydelle päästyään.


title: Luettelo vihollisista Doom-peleissä

text: Impit eivät eroa Doomissa nähdyistä Impeistä "Doom II":ssa ja "Final Doom"issa.


title: Luettelo vihollisista Doom-peleissä

text: "Doom 64":ssä esiintyy kaksi erilaista Imp-lajia.


title: Luettelo vihollisista Doom-peleissä

text: Toinen on samanlainen, kuin aikaisemmissa peleissäkin nähty. Toinen taas, nimeltään Nightmare Imp, ovat väriltään violetteja/sinisiä, liikkuvat nopeammin ja ampuvat violetteja tulipalloja. He kuitenkin muistuttavat rakenteeltaan perinteistä Imppiä.


title: Luettelo vihollisista Doom-peleissä

text: Kolme erilaista Impiä esiintyy "Doom RPG":ssä. He ovat: Impling, Imp ja Imp Lord. Haulikko on hyvä ase heitä vastaan.


title: Luettelo vihollisista Doom-peleissä

text: Lost Souls (100 HP) ovat lentäviä, liekehtiviä pääkalloja, jotka leijuvat ilmassa ja vihollisen nähtyään, syöksyvät tätä kohti. Ne ovat lähes harmittomia, mutta yllätyksellisiä. Heidät on helppo saada (Epäkuolleiden ihmisten tapaan) tappelemaan tosia vihollisia vastaan. Tuhouduttuaan, ne eivät jätä jälkeensä lainkaan ruumista (samoin käy ainoastaan Pain Elementalin kohdalla).


title: Luettelo vihollisista Doom-peleissä

text: Lost Soulsien määrä vaihtelee suuresti eri vaikeustasoilla, ja varsinkin kaikkien vaikeimmilla, ne voivat aiheuttaa suurina ryhminä suurta vahinkoa pelaajalle.


title: Luettelo vihollisista Doom-peleissä

text: "Doom II":seen lisättiin uusi hahmo, Pain Elemental, joka pystyy tuottamaan Lost Souleja suunsa kautta.


title: Luettelo vihollisista Doom-peleissä

text: "Doom 64":ssä, Lost Soulsit aiheuttavat pelaajalle osuessaan enemmän vahinkoja ja ne liikkuvat enimmäkseen ryhmissä.


title: Luettelo vihollisista Doom-peleissä

text: Doom RPG:ssä, Lost Soul on sekä hirviö että luokka. Muut luokkaan kuulujat ovat nimeltään Phantom ja Nightmare.


title: Luettelo vihollisista Doom-peleissä

text: The Demon (150 HP) (tunnetaan myös nimillä Pinky Demon ja Bull Demon) ovat tunnettuja vastustajia Doom -sarjassa. Ne juoksevat lähes aina (saaden näin esim. pelaajan nopeasti kiinni). Ne voivat vahingoittaa vastustajiaan ainoastaan lähietäisyydeltä puremalla näitä.


title: Luettelo vihollisista Doom-peleissä

text: Demon pysyy muuttumattomana peleissä Doom II ja Final Doom.


title: Luettelo vihollisista Doom-peleissä

text: Nimeltään "Bull Demon" "Doom 64":ssä. Toimivat samoin, kuin aikaisemmin, mutta ovat ulkomuodoltaan hiukan erilaisia. Pelissä esiintyy myös Nightmare Demon, joka on tavallista versiota nopeampia ja ne ovat myös vihertäviä väriltään.


title: Luettelo vihollisista Doom-peleissä

text: Pelissä "Doom RPG", kolme eri versiota Demonista esiintyy. Pinky, Bull Demon ja Belphegor. Raketin ammukset toimivat hyvin niitä vastaan.


title: Luettelo vihollisista Doom-peleissä

text: Spectre (150 HP) muistuttaa monilta osin Demonia (mm. ääni), mutta eroaa siitä osittaisella näkymättömyydeltään, josta se on luultavasti saanut nimensä. Ne ovat aina näkymättömiä, jopa silloin kun ne on tapettu tai kun jäävät murskaavan katon alle (jolloin heistä jää jäljelle läntti näkymätöntä verta).


title: Luettelo vihollisista Doom-peleissä

text: Spectre esiintyy osittain näkymättömänä ja niitä on vaikea nähdä pimeissä paikoissa, jolloin ne ovat erittäin vaarallisia vastuksia. Myös harmaataustainen (seinät & lattia) ympäristö hankaloittaa niiden näkymistä. Kirkkaissa paikoissa Spectret on helppo huomata ja tappaa.


title: Luettelo vihollisista Doom-peleissä

text: Spectret pysvät muuttumattomina peleissä Doom II ja Final Doom.


title: Luettelo vihollisista Doom-peleissä

text: "Doom 64":ssä Spectret eivät välkehdi, vaan ovat lähes mahdottomia nähdä, kiitos pelin pimeän ilmapiirin.


title: Luettelo vihollisista Doom-peleissä

text: Revenant (300 HP) esitellään pelissä Doom II, jonka manuaali kertoo niiden olleen kuolleita demoneita, jotka ovat herätetty teknologian avulla henkiin. Ne muistuttavat ihmismäisiä luurankoja ja ne pitävät päällään rautahaarniskaa, jonka molemmissa olkapäissä on raketinlaukaisimet, joista se lähettää lämpöhakeutuvia ohjuksia kohti pelaajaa. Lähietäisyydellä, se alkaa lyödä pelaajaa. Revenant juoksee myös erittäin nopeasti.


title: Luettelo vihollisista Doom-peleissä

text: Pelissä "Doom RPG", Revenantin heikommat versiot ovat nimeltään Ghoul ja Fiend.


title: Luettelo vihollisista Doom-peleissä

text: Pain Elemental (400 HP) esitellään pelissä Doom II. Ne muistuttavat rakenteeltaan Cacodemoneja, mutta ovat väriltään ruskeita, kaksisarvisia ja niillä on kaksi pientä kättä.


title: Luettelo vihollisista Doom-peleissä

text: Pain Elemental ei hyökkää suoraa pelaajaa kohti, vaan avaa suunsa ja Lost Soul ilmestyy, joka sitten hyökkää pelaajan kimppuun. Pain Elemental tuottaa niin kauan Lost Souleja, kunnes se on tuhottu (paitsi jos Lost Soulejen määrä ylittää kahdenkymmenen, jolloin se on vaaraton).


title: Luettelo vihollisista Doom-peleissä

text: Kuoltuaan, Pain Elemental räjähtää ja kolme Lost Soulia ilmestyy (paitsi, jos niiden määrä on tasolla jo 20).


title: Luettelo vihollisista Doom-peleissä

text: Pelissä Doom 64, Pain Elementalilla on kaksi suuta, joten se tuottaa kaksin verroin Lost Souleja. Niillä on myös lyhyt häntä ja pitkät, mustat hiukset. Kuoltuaan, vain kaksi Lost Soulia esiintyy.


title: Luettelo vihollisista Doom-peleissä

text: Beholder ja Rahovart nimiset versiot esiintyvät "Doom RPG":ssä Pain Elementalin lisäksi.


title: Luettelo vihollisista Doom-peleissä

text: Cacodemonit (400 HP) ovat punaisia ilmassa leijuvia "päitä", joilla on sarvia, yksi vihreä silmä ja iso suu, josta ne syöksevät sähköpalloja ja purevat. Ne esiintyvät lähes jokaisella tasolla toisessa ja kolmannessa luvussa.


title: Luettelo vihollisista Doom-peleissä

text: Cacodemon esiintyy samanlaisena peleissä Doom II ja Final Doom, kuin alkuperäisessä Doomissa.


title: Luettelo vihollisista Doom-peleissä

text: Doom 64:ssä, Cacodemonit poikkeavat suuresti alkuperäisestä versiosta, mm. ne ovat ruskeita väreiltään ja niiden sähköpallot ovat nopeampia.


title: Luettelo vihollisista Doom-peleissä

text: Pelissä esiintyy myös Nightmare Cacodemon, joka ampuu kolme tulipalloa ja ovat kestävämpiä.


title: Luettelo vihollisista Doom-peleissä

text: Tavallisen version lisäksi, Doom RPG:ssä esiintyy sen versiot, nimeltään Malwrath ja Wretched.


title: Luettelo vihollisista Doom-peleissä

text: Arachnotronit (500 HP) ovat Spider Mastermindin junioriversioit, joilla on Super-automaattikonekiväärin asemasta plasma-ase. Ne esitellään ensi kerran Doom II -pelissä. Huomattuaan pelaajan, ne jatkavat ampumista kunnes liikkuvat tai kun ne tuhoutuvat.


title: Luettelo vihollisista Doom-peleissä

text: Arachnotronit pysyvät muuttumattomina ja toimivat Doom II -pelin tavoin myös Final Doom- pelissä.


title: Luettelo vihollisista Doom-peleissä

text: Doom 64:ssä, Arachnotronit ovat muuttuneet aikaisemmasta. Niillä on kaksi plasma-asetta, ne ovat korkeampia, niillä on kuusi jalkaa neljän sijasta, keltaiset silmät sinisten sijasta ym.


title: Luettelo vihollisista Doom-peleissä

text: Aracnotronit esiintyvät omana luokkanaan Doom RPG:ssä. Tavallisen lisäksi on kaksi muuta versiota: Plasmodium (vaaleanvihreät aivot, bronssinen alusta) ja Astaroth (vaaleanvioletit aivot, kultainen alusta).


title: Luettelo vihollisista Doom-peleissä

text: Hell Knight (500 HP) on lähes identtinen Baron of Hellin kanssa, paitsi että ovat heikompia ja aiheuttavat vähemmän vahinkoa. Ne tekevät ensiesiintymisensä Doom II -pelissä. Hahmot eivät muutu mitenkään Final Doom -pelissä.


title: Luettelo vihollisista Doom-peleissä

text: Doom RPG:ssä Hell Knight kuuluu Baron of Hellin kanssa molemmat Baron -hirviö luokkaan.


title: Luettelo vihollisista Doom-peleissä

text: Näitä luokkia on yhteensä kolme: Ogre (joka on heikoin), Hell Knight ja Baron.


title: Luettelo vihollisista Doom-peleissä

text: Myös Doom RPG:ssä Hell Knight on heikompi kuin Baron, mutta molemmat ovat Ogrea voimmakkaampia.


title: Luettelo vihollisista Doom-peleissä

text: Mancubus (600HP) on "hivenen" lihava kahdella liekinheittimellä varustettu vihollinen, joka esitellään pelissä Doom II. Ne liikkuvat hitaasti ja ovat isoja, joten ne ovat helppoja maalitauluja, mutta ei silti helppoja vastustajia. Kun Mancubus esitellään ensi kerran, kentässä on kerralla useimpia Mancubusseja pelaajaa vastaan.


title: Luettelo vihollisista Doom-peleissä

text: Mancubus ei muutu mitenkään Final Doomissa.


title: Luettelo vihollisista Doom-peleissä

text: Mancubusten toiminta ei eroa aikaisemmista peleistä, mutta ovat ulkomuodoltaan hiukan erilaisia. Niillä on vähemmän läskiä, karhumaisemmat kasvot, ovat pidempiä, ja pitävät panssariasua.


title: Luettelo vihollisista Doom-peleissä

text: Mancubusit esiintyvät omana luokkanaan Doom RPG:ssä. Niitä on kaksi muuta perinteisen lisäksi ja ne voi erottaa eri värien perusteella: Behemoth (sininen punaisilla silmillä) ja Druj (punainen).


title: Luettelo vihollisista Doom-peleissä

text: Arch-Vile (700 HP) on laiha saatanallinen demonivelho, joka käyttää taikoja, joilla se pystyy käristämään pelaajan nähdessään tämän ja herättämään kaikki muut vihollistyypit henkiin, lukuun ottamatta muita Arch-vilejä, Lost Souleja, Pain Elementaleja, Spider Mastermindeja ja Cyberdemoneja. Arch-Vilet ovat myös äärimmäisen harvinaisia (mikä todetaan myös ohjekirjassa).


title: Luettelo vihollisista Doom-peleissä

text: Final Doomissä heidän roolinsa ei muutu, mutta yhdessä kentässä on ainoastaan vihollisena Arch-Vilejä.


title: Luettelo vihollisista Doom-peleissä

text: Arch-Vilit esiintyvät myös Doom RPG:ssä, mutta tällä kertaa osana omaa luokkaansa, jotka voi tunnistaa eri väreistä. Muut luokkaan kuuluvat ovat Infernis (sininen) ja Apollyon (punainen).


title: Luettelo vihollisista Doom-peleissä

text: Baron of Hell (1000 HP) muistuttaa perinteistä kuvausta paholaisesta. Viskovat voimakkaita vihreitä energiapalloja kaukaa ja raapivat kynsillään lähietäisyydeltä. Kaksi Baron of Helliä oli loppuvastustajina ensimmäisen episodin lopussa. Tämän jälkeen ne esiintyvät tavallisina vihollisina pidemmällä peliä.


title: Luettelo vihollisista Doom-peleissä

text: Baron of Hell pysyy muuttumattomana Doom II -pelissä, tosin ne esiintyvät useammin, kuin alkuperäisessä Doomissa.


title: Luettelo vihollisista Doom-peleissä

text: Peliin on myös lisätty "junior" versio Baron of Hellistä, Hell Knight.


title: Luettelo vihollisista Doom-peleissä

text: Doom RPG:ssä Baron of Hell kuuluu Hell Knightin kanssa samaan Baron -hirviö luokkaan.


title: Luettelo vihollisista Doom-peleissä

text: Myös Doom RPG:ssä Baron on vahvempi kuin Hell Knight, mutta molemmat ovat Ogrea voimmakkaampia.


title: Luettelo vihollisista Doom-peleissä

text: Spider Mastermind (joskus myös Spiderdemon) (3000 HP) on Hämähäkkimäinen kybergeneettinen vihollinen super-automaattihaulikon kera. Se jatkaa ampumista, kunnes se siirtyy tai tuhoutuu. Spider Mastermind on alkuperäisen Doomin kolmannen (ja viimeisen) luvun loppuvastustaja ja luultavasti vastuussa demonien hyökkäyksestä Marsin kuihin. On myös toiseksi vahvin kaikista Doomin vastustajista, Cyberdemonin jälkeen.


title: Luettelo vihollisista Doom-peleissä

text: Spider Mastermind esiintyy myös The Ultimate Doomin tuoman neljännen episodin loppuvastustajana.


title: Luettelo vihollisista Doom-peleissä

text: Spider Mastermind pysyy Doom II -pelissä muuttumattomana ja saanut junioriversioin, Arachonotit, joilla on konepistoolin asemasta plasma-ase.


title: Luettelo vihollisista Doom-peleissä

text: Spider Mastermind ja Cyberdemon voi saada taistelemaan keskenään yhden Doom II -pelin kentän alussa. Spider Mastermind on lähes takuuvarmasti aina häviäjä.


title: Luettelo vihollisista Doom-peleissä

text: Cyberdemon (4000 HP) on iso, minotaurimainen demoni joka on osittain kone ja on koko Doom -sarjan pahin ja luultavasti unohtumattomin hirviö. Cyberdemonin toinen jalka on metallinen, joten se pitää aina ääntä liikkuessaan. Cyberdemon esiintyy pelissä ensi kerran toisen episodin loppuvastustajana (sekä ainoana, jos pelaaja pelaa helpoilla vaikeustasoilla). Cyberdemon esiintyy tämän jälkeen vielä muutaman kerran pelissä, kuten salatasoilla.


title: Luettelo vihollisista Doom-peleissä

text: Cyberdemon esiintyy Doom II -pelin kannessa kohdatessaan pelaajan hahmon.


title: Luettelo vihollisista Doom-peleissä

text: Cyberdemon pysyy muuttumattomana Doom II -pelissä kuin myös Final Doomissa, jonka toisessa tarinassa ne esiintyvät runsaasti.


title: Luettelo vihollisista Doom-peleissä

text: Cyberdemon ja Spider Mastermind voi saada taistelemaan keskenään yhden Doom II -pelin kentän alussa. Cyberdemon on lähes takuuvarmasti aina voittaja.


title: Luettelo vihollisista Doom-peleissä

text: Cyberdemonit eivät ole muuttuneet paljoakaan, mutta ovat tummemman värisiä, ovat vahvempia ja suurempia.


title: Luettelo vihollisista Doom-peleissä

text: Cyberdemon on Doom 3 -pelin loppuvastus ja yksi pelin vaikeimmista vastustajista.


title: Luettelo vihollisista Doom-peleissä

text: Cyberdemon esiintyy myös Doom RP:ssä, mutta ei perinteisenä itsenään, vaan sekopäisen ihmisen, Kronoksen, luomuksena.


title: Kreikka kesäolympialaisissa 1936

text: Kreikka osallistui Berliinin kesäolympialaisiin 1936 41 urheilijan joukkueella. Mitaleille asti maan edustajat eivät kuitenkaan yltäneet.


title: Östermalmstorgin metroasema

text: Östermalmstorgin metroasema on yksi Tukholman metron punaisen linjan asemista.


title: Östermalmstorgin metroasema

text: Asema avattiin vuonna 1965. Östermalmstorgilta linja haarautuu Ropsteniin ja Mörby centrumiin. Metroaseman sisältämä taide on Siri Derketin työtä. Derketin ekspressionistiset piirrokset symboloivat maailmanrauhaa ja naisten oikeuksia. Asemalle rakennettiin 2009 toinen sisäänkäynti, joka ulottuu Stureplanille. Käytävän välikerroksessa on kaupunginkirjaston osasto.


title: Jusupov (suku)

text: Jusupov () on sammunut venäläinen ruhtinassuku. Se sai alkunsa nogairuhtinas Jusufista, jonka pojat siirtyivät Venäjälle vuonna 1563.


title: Jusupov (suku)

text: Suvun huomattavimpia edustajia ovat:


title: Jusupov (suku)

text: Jälkimmäisen pojanpojan Nikolai Borisovitš Jusupovin kuoltua (1891) suku jäi vaille miespuolista jatkajaa. Tsaarin erityismääräyksestä ruhtinaan titteli ja sukunimi siirtyivät Nikolai Borisovitšin tyttären Zinaida Nikolajevnan aviomiehelle Feliks Feliksovitš Sumarokov–Elstonille (1856–1928). Heidän vanhin poikansa Nikolai kuoli kaksintaistelussa 26-vuotiaana. Nuorempi poika Feliks Feliksovitš Jusupov (1887–1967) järjesti vuonna 1916 palatsissaan Grigori Rasputinin murhan. Lokakuun vallankumouksen jälkeen hän pakeni ulkomaille.


title: Jusupov (suku)

text: Feliks ja hänen vaimonsa, prinsessa Irina, joka oli tsaari Nikolai II:n sisarentytär, asettuivat Pariisiin, jossa he elivät kuolemaansa saakka. Heidät on haudattu venäläiselle hautausmaalle, joka sijaitsee Sainte-Geneviève-des-Bois'ssa lähellä Pariisia. Heidän tyttärensä Irina (s. 1915) meni naimisiin kreivi Nikolai Sheremetevin kanssa. Myöhemmin he muuttivat Kreikkaan. Heillä on tytär Xenia (s. 1942), joka asuu Kreikassa. Hänen tyttärellään Tatianalla (s. 1968) on kaksi lasta.


title: Jusupov (suku)

text: Jusupoveihin liittyviä rakennustaiteellisia ja kulttuurihistoriallisia muistomerkkejä ovat:


title: Jaroslavlin ruhtinaskunta

text: Jaroslavlin ruhtinaskunta () oli koillis-Venäjällä 1200–1400-luvuilla sijainnut muinaisvenäläinen ruhtinaskunta.


title: Jaroslavlin ruhtinaskunta

text: Jaroslavlin ruhtinaskunta syntyi vuonna 1218, kun Rostovin ruhtinaskunta jaettiin ruhtinas Konstantin Vsevolodovitšin poikien kesken. Siihen kuuluivat Volgaa ja sen sivujokia Mologaa, Juhotia ja Kurbaa ympäröivät seudut sekä Šeksnan alajuoksu. Hallinnollisena keskuksena toimi Jaroslavlin kaupunki.


title: Jaroslavlin ruhtinaskunta

text: Vuonna 1294 ruhtinaskunta siirtyi Smolenskin ruhtinaalle Fjodor Rostislavitšille, josta sai alkunsa uusi dynastia. 1300-1400-luvuilla alue hajosi läänityksiksi. 1300-luvun lopulla se joutui Moskovan suuriruhtinaskunnan vaikutuspiiriin. Vuonna 1463 Jaroslavl liitettiin Moskovan Venäjään. Eräät sen hallitsijasuvun jäsenistä säilyttivät lääniruhtinaan aseman 1400–1500-luvun vaihteeseen saakka.


title: Jagnobit

text: Jagnobit (jagnobiksi "jagnobi") ovat jagnobin kieltä puhuva tadžikkeihin kuuluva etninen ryhmä Tadžikistanissa. He asuvat Jagnob-joen, sen sivujoen Kulin sekä Varzob-joen varsilla. Monet ovat muuttaneet tasangon uudisviljelmille. Elinkeinoja ovat maanviljelys ja karjanhoito. Perinteinen uskonto on sunnilainen islam.


title: Sulkavan seurakunta

text:
Sulkavan seurakunta on Sulkavalla toimiva Suomen evankelis-luterilaisen kirkon seurakunta, joka kuuluu Mikkelin hiippakuntaan ja Savonlinnan rovastikuntaan. Seurakunnan jäsenmäärä oli vuonna 2014 2376 henkeä. Seurakunnan toiminta tapahtuu Sulkavan kirkossa ja seurakuntatalossa, Lohikosken kirkossa sekä Tapiolan leirikeskuksessa. Seurakunnan kirkkoherra on Hanne-Maaria Rentola.
Sulkavan seurakunta sai alkunsa oletettavasti vuonna 1630, jolloin Viipurin piispa Nicolaus Magni Carelius nimitti Lauri Matinpojan kirkkoherraksi ja kenraalikuvernööri Niilo Tuurenpoika Bielke määräsi kirkkoherralle virkatalon maiksi autiotiloja kappelikunnan alueelta. Asiakirjoja perustamisesta ei ole säilynyt. Uusi kirkkopitäjä muodostettiin Säämingin Iitlahden kappelikunnasta. Uuteen pitäjään liitettiin Karjulanmäen, Ryhälän, Kammolan, Partalan ja Linkolan alue Puumalan neljänneskunnasta sekä Ruottilan ja Sairalanmäen, Mäntysen ja Leipämäen kylät Juvan pitäjästä. Rantasalmesta pitäjään liitettiin Halttula ja osa Maaralaa. Näin pitäjä sai muodon, jollaisena myös nykyinen Sulkavan kunta tunnetaan.


title: Sulkavan seurakunta

text: Perustamisaikana pitäjässä on arveltu olleen asukkaita noin 1600 henkeä. Tästä määrä ei seuraavien sadan vuoden aikana kohonnutkaan. Seurakunnan varhaisten aikojen tapahtumista ei ole säilynyt tietoja asiakirjojen katoamisen johdosta.


title: Sulkavan seurakunta

text: Kirkkopitäjän hallinnosta 1600-luvulla vastasi kirkkoherra, jonka vastuulla oli että kirkon tilit olivat "selkiänä" ja varat tallessa "kircon arcusa" jossa oli "colme lucua ja awainda". Seurakunnalla oli kirkkoväärti, jonka lisäksi kirkkokurin ja siveellisyyden säilymistä valvoivat kuudennusmiehet. Sulkavalla sunnuntaisin järjestystä kirkonmäellä piti piispannimismies, josta on tietoa vuodelta 1653.


title: Sulkavan seurakunta

text: Turun rauhan raja jakoi vuonna 1743 seurakunnan kahteen osaan, joista toinen kuului entiseen tapaan Ruotsin valtakuntaan, toinen itäinen osa Venäjään. Seurakunnan toiminta jatkui kuitenkin lähes entiseen tapaan koko valtakunnanrajan olemassaolon ajan. Käytännössä tämä tarkoitti sitä, että Venäjän puoleisista kylistä Lohilahdesta ja Telataipaleelta käytiin kirkossa Sulkavalla, vainajat haudattiin Sulkavan hautausmaahan, Sulkavan papit kastoivat ja vihkivät entiseen tapaan ja ensimmäiseen kirkkoneuvostoon vuonna 1779 valittiin myös Venäjän puoleisten seurakuntalaisten edustaja. Myöskään koko seurakuntaa koskevasta väestökirjanpidosta ei luovuttu.


title: Sulkavan seurakunta

text: Suomen sodan jälkeen seurakunta yhdistyi jälleen. 1800-luvun alkupuolen suurhankkeena oli uuden kirkon rakentaminen. Erityisesti 1800-luvulla seurakunta toimi edistyksen edelläkävijänä. Kansanopetuksen olivat aloittaneet jo 1700-luvulla Aron ja Klas Molander (kirkkoherra ja kappalainen), ja lukutaitoisia oli opetuksen ansiosta 118. Kirjasto perustettiin Sulkavalle seurakunnan aloitteesta 1861. Lukkari toimi rokottajana vuoteen 1859 asti, mutta diakoniatyöllä oli roolinsa terveydenhoidossa aina vuoteen 1973 jolloin kansanterveyslaki astui voimaan. Seurakunnan ja kunnan hallinnon erottamisesta määrättiin asetuksella vuonna 1865, mutta Sulkavalla ero astui voimaan käytännössä vasta vuonna 1871.


title: Sulkavan seurakunta

text: Seurakunnan jäsenmäärä vuonna 2015 oli 2311 henkeä. Vielä 1700-luvulla väkiluku on ollut 3000 asukkaan paikkeilla, mistä kasvu aina 1950-luvulle oli tasaista. Suurimmillaan jäsenmäärä on ollut tuolloin yli 7000 henkeä. Sen jälkeen pudotus on ollut jyrkkää erityisesti 1970-luvulla pääasiassa muuttoliikkeen ja myöhemmin erityisesti jäsenistön ikärakenteen ja siitä johtuvan luonnollisen poistuman johdosta. Vuonna 2007 jäsenmäärän lasku oli 75 henkeä, josta valtaosa johtui luonnollisesta poistumasta. Kirkosta eronneita oli tuona vuonna 16. Jäsenmäärä on alueen väestökehitystä mukaillen voimakkaassa ennakoitavassa laskussa.


title: Sulkavan seurakunta

text: Jumalanpalveluselämän keskipisteenä on luonnollisesti ollut Sulkavan kirkko. Vuonna 1852 alettiin järjestää lisäksi vesikansalaisille eli järviyhteyden takana asuville Lohilahden asukkaille kerran vuodessa jumalanpalvelus, joka kiersi isommissa taloissa. Lohikosken kirkko valmistui vuonna 1934 palvelemaan lohilahtelaisia. Maakirkkojen pito eri puolilla pitäjää yleistyi 1800-luvun lopulla. Saarna oli jumalanpalveluksessa pitkä - saattaen kestää tunninkin ja tilaisuus kokonaisuudessaan useita tunteja. Se ei sulkavalaisia tunnu häirinneen: liikenne sisään ja ulos kirkosta oli 1880-luvulla sen verran vilkasta, että piispa seurakuntaa tarkastaessaan arvosteli 'hevosen luona käyntiä'. Vilkasta oli kirkossa sisälläkin. Muistitietojen mukaan kappalainen J.H. Lindh oli kesken saarnaa puuskahtanut: "Mittee työ akat huuvatatte niitä lapsia!"


title: Sulkavan seurakunta

text: Kristillistä elämää tukenut opetusmuoto, kinkerit, on Sulkavalla jatkunut läpi vuosisatojen. Kinkerit järjestetään edelleen vuosittain vaikka kinkeripiirejä kylillä onkin jouduttu väen vähentyessä yhdistelemään.


title: Sulkavan seurakunta

text: Vuosien varrella jumalanpalveluksissa kävijöiden määrä on hiljalleen vähentynyt. Vielä 1900-luvun alkupuolella kävijöitä saattoi olla 2-300. Myöhemmin erityisesti 2000-luvulla määrät ovat laskenee alle sadan. Prosentuaalisesti jumalanpalvelukset ovat jo kauan tavoittaneet 4-5 prosenttia seurakunnan jäsenistöstä, eikä tässä ole tapahtunut muutoksia. Taisto Salmenkiven ollessa kirkkoherrana jumalanpalveluksiin panostettiin erityisesti: osallistuttiin jumalanpalvelusuudistuksen kokeiluun ja järjestettiin kylien omia kirkkopyhiä.


title: Sulkavan seurakunta

text: Nykyisin jumalanpalvelusta vietetään Sulkavan kirkossa ja talvisin vaihtoehtoisesti seurakuntatalossa. Lohikoskella järjestetään jumalanpalvelus kerran kuussa. Sulkavan seurakunnassa järjestetään myös aika ajoin Tuomasmessuja. Kesällä toimintaan kuuluvat kylillä järjestettävät suosituiksi tulleet metsäkirkot.


title: Sulkavan seurakunta

text: Ennen urkujen hankkimista Sulkavalla lukkarit johtivat virrenveisuuta ja virsien opetusta. Sulkavan seurakunnan ansiokas lukkari David Vauhkonen julkaisi Suomalaisten virtten nuottikirja nimisen julkaisun vuonna 1884. Urut Sulkavan kirkkoon hankittiin 1892. Koska lukkari ei ollut urkujensoittotaitoinen urkurin tehtävässä toimi opettaja Antti J. Hämäläinen, jonka johdolla Sulkavalla ensimmäisen kerran esitettiin kirkossa Hoosianna moniäänisesti vuonna 1886. Seurakunnan ensimmäiseksi vakinaiseksi lukkari-urkuriksi valittiin vuonna 1908 Yrjö Valtter Teittinen. Vuonna 1910 aloitti toimintansa hengellinen naiskuoro rovastinna Anna Cleven johdolla. Seurakuntalaisten musiikillinen osaaminen alkoi vahvistua kanttorin toiminnan myötä. Kanttori Teittinen aloitti kirkkokonserttien järjestämisen. Kirkkokuoron toiminta alkoi vuonna 1923. 1950-luvulla musiikkitoiminta oli vilkasta. Paikkakunnan omin voimin valmistettiin musiikkiesityksiä suurella kokoonpanolla ja kyläkuoroja syntyi Lohikoskelle, Leipämäelle ja Väätälänmäelle. Kirkko sai uudet urut vuonna 1964. Seurakunnassa toimii kirkkokuoron lisäksi lastenkuoro Pieni Liekki ja naperomuskari sekä projektiluonteisesti Tuomasmessujen yhteydessä Tuomaskuoro.


title: Sulkavan seurakunta

text: Sulkavan seurakunnan lähetystyö alkoi jo 1859 Suomen lähetysseuran perustamisen myötä, jolloin lähetystyölle alettiin kerätä kolehteja. 1800-luvun loppupuoliskolla Sulkavalla virisi lähetystyöinnostus. Sulkavalta kotoisin ollut Albin Savola (ent. Popoff) hakeutui lähetyskouluun, josta hänet lähetettiin vuonna 1893 lähetyssaarnaajaksi Ambomaalle. Hän ansioitui ndongankielisen virsikirjan laatijana. Koko 1900-luvun lähetyskannatus seurakunnassa oli vahvaa: lähetyspiirejä ja ompeluseuroja on ollut kymmenittäin kylillä. Savolan jälkeen Sulkavalta lähetystyöhön lähteneitä ovat olleet Marikka Hintsanen (Karhumäki), Lea Juutilainen ja Kaija Julkunen.


title: Sulkavan seurakunta

text: Sulkavan seurakunnan lähetystyön tämänhetkisiä kohteita ovat Nepal lähetyskenttänä sekä nimikkolähetteinä Sirkka Rautiainen Pakistanissa ja Kaija Julkunen Tansaniassa.


title: Sulkavan seurakunta

text: Sulkavan seurakunnan diakoniatyössä diakonin kumppaneina toimii laaja vapaaehtoisverkosto auttamassa avun tarpeessa olevia. Diakoniatyö järjestää ryhmiä ja tapahtumia sureville, työikäisille, päihdeongelmista kärsiville ja muille kohderyhmille. Ruohonjuuritason toimintaa ovat saunaillat Tapiolan leirikeskuksessa. Sulkavalla osallistutaan myös aktiivisesti yhteisvastuukeräykseen.


title: Sulkavan seurakunta

text: Seurakunnan lapsityöhön koostuu päiväkerhosta, pyhäkoulusta ja naperomuskarista. Seurakuntalaisten kannalta tärkeätä toimintaa ovat lapsia vanhempineen kirkkoon tuovat perhemessut, lasten kauneimmat joululaulut ja vuosittaiset kouluun lähtevien siunaustilaisuudet. Varhaisnuoret tavoitetaan koulujen päivänavausten, kouluilla järjestettävien kinkereiden ja leiritoiminnan kautta. Kerhoista erityisesti sirkuskerho on lasten suosiossa. Partio on tärkeä osa seurakunnan varhaisnuoriso- ja nuorisotyötä. Nuorisotyönohjaaja toimii lippukunnanjohtajana Linnavuoren Tähyilijät -lippukunnassa.


title: Sulkavan seurakunta

text: Nuorisotyössä pääpaino on rippikouluissa. Nuorille järjestetään retkiä tapahtumiin. Sulkavan seurakunnassa toimii Changemaker-paikallisryhmä. Seurakunnan nuorisotyönohjaajana toimii Taru Piiroinen.


title: Sulkavan seurakunta

text: Mikään kirkon herätysliikkeistä ei ole onnistunut saamaan vahvaa asemaa Sulkavalla. Vaikutteita Sulkavalle on saatu Säämingin herännäisyydestä. Herättäjä-Yhdistyksen paikallisosasto järjestää kirkkopyhiä ja siioninvirsiseuroja. Myös Suomen Evankelisluterilainen Kansanlähetys järjestää säännöllisesti kirkkopyhiä ja tapahtumia seurakunnassa.


title: Sulkavan seurakunta

text: Seurakunnan toimintaan liittyvät kiinteistöt ovat Sulkavan kirkko ja Lohikosken kirkko. Seurakuntatalo sijaitsee kirkon lähellä. Alun perin 1970-luvulla rakennettu seurakuntatalo remontoitiin vuonna 2003, jolloin sinne hankittiin Maire Pyykön ja Arkadi Aništšikin toteuttama lasimaalaus "Ad lumen". Seurakunnan leirikeskus Tapiola sijaitsee Tuonilahdessa noin neljän kilometrin päässä kirkonkylästä. Seurakunnalla on Sulkavan kirkonkylässä kaksi hautausmaata, joista vanha hautausmaa on jonkinmatkaa kirkosta pohjoiseen, uusi välittömästi kirkkopihan kyljessä. Lohikosken kirkkoa ympäröi myös Sulkavan seurakunnan hautausmaa. Lisäksi seurakunnan hallinnassa olevia kiinteistöjä ovat asuintalo ja asuin-/virastotalo Uitonvirran rannalla.


title: Sulkavan seurakunta

text: Sulkavan kirkkovaltuuston puheenjohtajana (2015-2018) toimii Kaarina Virta. Seurakunnan hallinnossa työskentevät talouspäällikkö ja kanslisti.


title: Jazva

text: Jazva () on joki Permin aluepiirissä Venäjällä. Sen kaksi ylähaaraa saavat alkunsa Kvarkuš-harjanteelta. Joki virtaa soisen alangon läpi ja laskee Krasnovišerskin kaupungin luona Kaman vesistöön kuuluvaan Višeraan. Joen pituus on 162 kilometriä ja sadealue 5 900 neliökilometriä.


title: Jazva

text: Jazvan varrella asuu jazvan komia puhuva pieni komiryhmä.


title: Ephippion guttifer

text: Ephippion guttifer on meressä elävä pallokala. Se on sukunsa ainoa laji.


title: Ephippion guttifer

text: "E. guttifer" kasvaa jopa 80 cm pitkäksi. Se on hopeanharmaa, valkopilkkuinen ja pienten nystermien peitossa.


title: Ephippion guttifer

text: "E. guttifer" elää Atlantin itäosassa, Gibraltarilla ja Välimeren kaikkein läntisimmässä osassa. Sen levinneisyysalue jatkuu pitkin Afrikan länsirannikkoa etelään Angolaan asti. Se on yleinen estuaarien, merenlahtien ja laguunien laji, jota on tavattu myös avomeren trooliasemilla.


title: Ephippion guttifer

text: "E. guttifer" syö taskurapuja ja nilviäisiä.


title: Sabri Jaballah

text: Sabri Jaballah (, s. 28. kesäkuuta 1973) on tunisialainen entinen jalkapalloilija, pelipaikaltaan puolustaja.


title: Sabri Jaballah

text: Jaballah edusti Tunisiaa yksissä MM-kisoissa, vuonna 1998. Sitä ennen hän oli myös vuoden 1996 kesäolympialaisissa. Yhteensä Jaballah pelasi 17 maaottelua joissa hän teki yhden maalin.


title: Cherry Juice

text: Cherry Juice (チェリージュース) on Haruka Fukushiman tekemä neliosainen mangasarja. Alun perin se ilmestyi tytöille suunnatussa Nakayosi-lehdessä vuosina 2004 - 2006. Se on Fukushiman pääteos. Suomeksi sen on julkaissut Egmont Kustannus vuonna 2008.


title: Cherry Juice

text: Päähenkilöt Minami ja Otome ovat olleet sisarpuolia viisi vuotta. Heidän isoäitinsä on toipumassa leikkauksesta ja täten asuu heidän luonaan Otomen huoneessa. Tämän vuoksi on Otomen jaettava huone veljensä kanssa. He ovat jakaneet huoneen puoliksi ja erottaneet osat toisistaan katossa riippuvalla lakanalla. Otomelle on varattu Minamin sänky ja Minami itse nukkuu toisella puolella huonetta futonilla. Tämä johtaa usein siihen, että Otome tippuu sängystään puolialastomana ja yksinollessaan he tutkivat toistensa tavaroita.Pian myöhemmin poika nimeltään Amane suutelee Otomea ja he alkavat seurustella. Tämä saa Minamin ajattelemaan omia tunteitaan ja pakottaa hänet tiedostamaan, että hän saattaakin tuntea Otomea kohtaan enemmänkin, kuin vain veljellisiä tunteita. Minamin käydessä kamppailua tunteistaan, alkaa myös Otome tuntea samoin.


title: Lontoon maraton

text: Lontoon maraton on Lontoossa vuodesta 1981 lähtien järjestetty maratonjuoksukilpailu. Kilpailu järjestetään vuosittain huhtikuussa ja se kuuluu World Marathon Majors -sarjaan.


title: Lontoon maraton

text: Lontoon maratonin yhteydessä kerätään merkittävä summa hyväntekeväisyyteen. Kilpailujärjestäjien mukaan maraton on maailman suurin vuosittainen rahankeräystapahtuma. Vuonna 2006 maratonin yhteydessä kerättiin 41,5 miljoonaa puntaa.


title: Lontoon maraton

text: Chris Brasher ja John Disley alkoivat vuonna 1979 New Yorkin maratonin jälkeen pohtia maraton-kilpailun järjestämistä myös Lontoossa. He matkustivat Yhdysvaltoihin tutustumaan New Yorkin ja Bostonin maratonien organisaatioon ja rahoitukseen. Brasher solmi Gilletten kanssa 50 000 punnan arvoisen sopimuksen ja loi pohjan kilpailun hyväntekeväisyystoiminnalle.


title: Lontoon maraton

text: Ensimmäinen Lontoon maraton järjestettiin 29. maaliskuuta 1981. Halukkaita kilpailuun osallistujia oli yli 20 000. Heistä 6 747 hyväksyttiin ja 6 255 suoritti kilpailun maaliin asti. Maratonin suosio on kasvanut tasaisesti siitä lähtien. Vuonna 2008 34 497 kilpailijaa saavutti maalin.


title: Lontoon maraton

text: Kilpailun johtajana toimii David Bedford. Hänen apunaan työskentelee Nick Bitel. Yhdessä Bedford ja Bitel ovat tehneet kilpailuun merkittäviä muutoksia muun muassa kilpailun reittiin.


title: Lontoon maraton

text: Kilpailu on paitsi merkittävä huippu-urheilutapahtuma, jossa jaetaan huomattava summa palkintorahoina, myös kuntoilutapahtuma, jota kerääntyy seuraamaan reitin varrelle jopa puoli miljoonaa ihmistä.


title: Lontoon maraton

text: Kilpailu alkaa kolmesta erillisestä pisteestä Blackheathn ympärillä, Thames-joen eteläpuolelta noin 35 metrin korkeudesta. Kilpailijat kokoontuvat yhteen Woolwichissä ja reitti laskeutuu vajaan kilometrin matkalla noin 40 metristä 10 metriin.


title: Lontoon maraton

text: Noin 10,5 kilometrin kohdalla kilpailijat kiertävät Cutty Sarkin Greenwichissä. Tämän jälkeen reitti kulkee Surrey Quaysin ja Bermondseyn läpi Jamaica Roadia pitkin. Noin 19,3 kilometrin kohdalla reitti ohittaa Tower Bridgen ja kilpailijat ylittävät Thamesin kääntyen itään. He jatkavat pitkin The Highwayta Wappingin läpi Isle of Dogsiin, minkä jälkeen he ohittavat Lontoon Towerin noin 36,2 kilometrin kohdalla.


title: Lontoon maraton

text: Tämän jälkeen reitti kulkee Thamesia pitkin Westminsterin palatsille saakka, josta se kääntyy kohti St. James's Parkia ja Buckinghamin palatsia. Kilpailun maali on The Mallilla. Kilpailun loppuosa oli osa vuoden 2012 kesäolympialaisten maratonreittiä.


title: Lontoon maraton

text: Lontoon maraton on ainoa maraton, jonka reitti kulkee sekä läntisellä, että itäisellä pallonpuoliskolla


title: Wajdi Jabbari

text: Wajdi Jabbari (, s. 23. heinäkuuta 1991) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa Club Africainia.


title: Wajdi Jabbari

text: Jabbarista tuli kautta aikain nuorin pelaaja kaudella 2007–2008, joka on pelannut Tunisian pääsarjassa. Kauden aikana hän onnistui maalinteossa kahdesti, joista toinen syntyi rangaistuspotkulla. Kaudella 2008–2009 Jabbari onnistui maalinteossa neljästi ja on herättänyt huomiota eurooppalaisissa seuroissa, kuten Le Havre AC, jossa hän kävi kuuden päivän testissä huhtikuun alussa 2009. Viikkoja myöhemmin Jabbari matkusti Saksaan, Borussia Dortmundiin, jossa hän sai kolmen päivän koeajan.


title: Wajdi Jabbari

text: Heinäkuussa 2011 Jabbari siirtyi Club Africainiin.


title: Tylerius spinosissimus

text: Tylerius spinosissimus on syvällä meressä elävä pallokala. Se on sukunsa ainoa laji.


title: Tylerius spinosissimus

text: "Tylerius spinosissimus" jää noin 12 cm pitkäksi. Se on päältä vihertävä, alta vaaleanharmaa ja pienten nystermien peitossa.


title: Tylerius spinosissimus

text: "Tylerius spinosissimus" elää indopasifisella merialueella 250–435 metrin syvyydessä.


title: Bob Keeshan

text: Robert James "Bob" Keeshan (27. kesäkuuta 1927 Long Island, New York– 23. tammikuuta 2004) oli yhdysvaltalainen näyttelijä, joka muistetaan erityisesti Captain Kangaroon roolista samannimisessä television lastenohjelmassa, jota esitettiin Yhdysvalloissa 1955–1984. Jo sitä ennen hän oli tullut tunnetuksi Clarabell-klownina 1947–1952 esitetyssä lastenohjelmassa "The Howdy Doody Show".


title: Bob Keeshan

text: Bob Keeshan on saanut tähden Hollywood Walk of Famelle ja hän sai Peabody-palkinnon kolmesti.


title: Tetractenos

text:
Tetractenos on pallokalojen suku, johon kuuluu ainakin kaksi lajia. Niitä tavataan Indopasifisella merialueella.
Ne ovat molemmat vaalean hiekanruskeita, selkäpuolelta tummemmanruskeiden pilkkujen peitossa. "Tetractenos hamiltoni" -lajin pilkut ovat pienemmät ja sen iho on nystermien peitossa; "Tetractenos glaber" -laj on sileämpi ja suuripilkkuisempi.


title: Hero of the Day

text: Hero of the Day on amerikkalaisen heavy metal -yhtye Metallican kappale albumilta "Load". Kappale julkaistiin albumin toisena singlenä, ja siitä tehtiin myös musiikkivideo. Yhtye ei ole soittanut kappaletta konserteissaan sitten vuoden 1999..


title: Hero of the Day

text: Kappale kertoo siitä, kuinka ihmiset etsivät sankareita mediasta, vaikka useimmiten oikeat sankarit löytyvät heidän jokapäiväisestä elämästään.


title: Hero of the Day

text: CD Single 1


title: Hero of the Day

text: CD Single 2


title: Hero of the Day

text: CD Single 3


title: The Legend of Zelda: Spirit Tracks

text: The Legend of Zelda: Spirit Tracks () on Nintendon kehittämä ja Nintendo DS:lle vuonna 2009 julkaisema toimintaseikkailupeli, joka on 15. osa The Legend of Zelda -pelisarjassa. Peli julkistettiin vuoden 2009 Game Developers Conference -messuilla. Grafiikka on toteutettu "" - ja "" -peleistä tutulla cel-shading -tekniikalla.


title: The Legend of Zelda: Spirit Tracks

text: Linkiä ohjataan tapaan kosketuskynällä. Link voi ohjata höyryjunaa, johon saa myöhemmin kanuunan. Tower of spirits -tornissa Link saa ohjattavakseen Kummitussotilaan (Phantom), jonka avulla voi ratkaista arvoituksia. Kummitussotilasta ohjataan piirtämällä reitti kosketusnäytölle.


title: The Legend of Zelda: Spirit Tracks

text: Tarun mukaan kolme henkeä olivat kansojen apuna, kunnes pahuuden kuningas Malladus tuli tuhoamaan kaiken. Hyvä ja paha taistelivat, ja kun kuningas Malladus oli voittamassa, henget lukitsivat hänet maan sisälle. Link kuuntelee tarinaa mieheltä, jolloin junakuljettaja nimeltään Alfonzo saapuu sisään ja muistuttaa tapaamisesta prinsessa Zeldan kanssa Hyrulen linnassa.


title: St. Olaf (Minnesota)

text: St. Olaf on kaupunkikunta Minnesotan osavaltiossa, USA:ssa. St. Olaf kuuluu Otter Tailin piirikuntaan. Vuoden 2000 väestönlaskennan mukaan siellä asui arviolta 340 ihmistä. Samannimistä kaupunkikuntaa käytettiin 1980-luvulla tulleessa Tyttökullat-sarjassa Rose Nylundin kotikaupunkina.


title: St. Olaf (Minnesota)

text: St. Olafin kaupunkikunnan alue on 93,4 km². Siitä 83,6 km² on maa-aluetta ja 9,7 km² vesistöjä.


title: Suodenniemen vaakuna

text: Suodenniemen kunnanvaakuna on saanut aiheensa alueen metsätaloudesta. Sahakoro ja tukinuitossa käytetyt uittohaan terät viittaavat molemmat metsänhoitoon ja metsätalouden tuotteisiin.


title: Suodenniemen vaakuna

text: Vaakunan on suunnitellut Olof Eriksson, ja se vahvistettiin käyttöön 24. lokakuuta 1955. Vaakunan selitys on ”sahakoroisesti sini-hopeahalkoisessa kilvessä kaksi paaluittaista uittohaan terää selätysten vuorovärisinä”. Vaakuna muuttui epäviralliseksi kotiseutuvaakunaksi 2007, kun Suodenniemen kunta yhdistyi Vammalan kaupunkiin. Vuonna 2009 perustettu Suodenniemi-Seura ry otti samana vuonna vaakunan omaksi tunnuksekseen.


title: Javichthys kailolae

text: Javichthys kailolae on meressä elävä pallokala. Se on sukunsa ainoa laji.


title: Javichthys kailolae

text: "J. kailolae" elää Intian valtameressä Jaavan, Indonesian ja Balin salmen lähivesillä 60-70 metrin syvyydessä.


title: Outi Condit

text: Outi Condit (s. 15. huhtikuuta 1977, Savonlinna) on suomalainen näyttelijä.


title: Outi Condit

text: Condit opiskeli Tampereen yliopiston näyttelijäntyön laitoksella vuosina 2000–2004 valmistuen teatteritaiteen maisteriksi. Ennen opintojaan Tampereen yliopistossa hän opiskeli Lahden kansanopiston teatterilinjalla 1998–1999 sekä Stadian teatteri-ilmaisunohjaajan koulutusohjelmassa 1999–2000.


title: Outi Condit

text: Condit oli kiinnitettynä Turun kaupunginteatterissa vuosina 2004–2010. Hänen tunnetuin roolinsa teatterissa lienee Dollyn rooli Andri Zholdakin ohjaamassa "Anna Kareninassa".


title: Jaana Järvinen

text: Jaana Marjatta Tulikki Järvinen (19. syyskuuta 1956 Helsinki – 3. huhtikuuta 2012 Turku) oli suomalainen näyttelijä. Hän aloitti Turun kaupunginteatterin näyttelijänä vuonna 1985. Teatteritöiden lisäksi hän teki useita televisio- ja elokuvarooleja. Järvinen palkittiin parhaan naissivuosan Jussilla elokuvasta "Haaveiden kehä" (2002).


title: Jaana Järvinen

text: Hän kävi Teatterikorkeakoulun vuosina 1979–1982. Sen jälkeen hän oli kiinnitettynä Oulun kaupunginteatteriin (1982–1983) ja Lappeenrannan kaupunginteatteriin (1983–1985).


title: Jaana Järvinen

text: Järvinen oli naimisissa näyttelijä Dick Holmströmin kanssa ja heillä on kaksi aikuista poikaa. Jaana Järvinen on haudattu Turun hautausmaalle.


title: Ahola (Järvenpää)

text: Ahola (aik. "Vårbacka") oli Juhani Ahon ja hänen puolisonsa Venny Soldan-Brofeldtin asunto Järvenpäässä.


title: Ahola (Järvenpää)

text: Aho ja Soldan-Brofeldt muuttivat taloon vuonna 1897 vuokrattuaan sen Järvenpään kartanolta. He asuivat siellä vuoteen 1911 asti, jona aikana Aho kirjoitti muun muassa "Juhan" sekä osan "Lastuja" -kokoelmistaan.


title: Ahola (Järvenpää)

text: Ahola oli alkujaan yksikerroksinen, mutta siihen lisättiin myöhemmin, 1920-luvulla, toinen kerros. Ahola remontoitiin 1990-luvulla, ja rakennuksen alakerrassa on esitteillä Ahon ja Soldan-Brofeldtin elämäntyöstä kertova näyttely. Aholan lähiympäristössä sijaitsevat myös myöhemmin rakennetut Jean Sibeliuksen Ainola sekä Eero Järnefeltin Suviranta.


title: Wedding Crashers

text: Wedding Crashers on vuonna 2006 perustettu suomalainen indie rock -yhtye, joka sai mainetta voittamalla vuonna 2009 sekä Alkupiste- että Ääni ja vimma -kilpailut. Samana vuonna Rumba ja YleX valitsivat yhtyeen myös ”Tulevaisuuden tusina” -äänestyksessä tulevan vuoden kahdentoista kiinnostavimman yhtyeen joukkoon kuudennelle sijalle. Wedding Crashersin perustivat veljekset Petri ja Esa Pottonen opiskellessaan Vaskivuoren lukiossa, mutta yhtyeellä on tapana antaa ristiriitaisia tietoja syntyhistoriastaan.


title: Wedding Crashers

text: Yhtyeen esikoisalbumi "This Is What You Wanted" ilmestyi 28. syyskuuta 2011.


title: Luxemburg kesäolympialaisissa 1936

text: Luxemburg osallistui Berliinin kesäolympialaisiin 1936 49 urheilijan joukkueella. Mitaleille asti luxemburgilaiset eivät kuitenkaan yltäneet.


title: Luxemburg kesäolympialaisissa 1936

text: Luxemburg oli jättänyt vuoden 1932 kesä- ja talviolympialaiset väliin, joten maa palasi olympianäyttämölle kahdeksan vuoden tauon jälkeen.


title: Peru kesäolympialaisissa 1936

text: Peru osallistui olympialaisiin ensimmäisen kerran virallisesti Berliinin kesäolympialaisissa 1936. Maan joukkue koostui 40 urheilijasta, mutta mitaleille asti he eivät yltäneet.


title: Lonomia

text: Lonomia on Etelä- ja Keski-Amerikassa esiintyvä 26 lajista muodostuva perhossuku. Suvun perhosten toukat ovat äärimmäisen myrkyllisiä.


title: Lonomia

text: Aikuiset perhoset ovat keskikokoisia yöperhosia, jotka muistuttavat kuolleita lehtiä. Kaikilla lajeilla siipien väri vaihtelee ruskean eri sävyissä ja sekä etu- että takasiipien poikki kulkee selvästi erottuva vyö. Muiden "Saturniidae"-heimon perhosten tapaan aikuisen yksilön suuosat ovat surkastuneet, eikä se syö enää mitään. Aikuisten perhosten ainoa tehtävä onkin paritella ja munia.


title: Lonomia

text: "Lonomia"-toukkien pintaa peittää tiheä karvoitus. Monilla lajeilla karvat ovat puumaisesti haaroittuneet. Karvat sisältävät pienen määrän myrkkyä, joka on äärimmäisen voimakas antikoagulantti. Erityisesti eteläisessä Brasiliassa ja Uruguayssa esiintyvän "Lonomia obliqua"n tuottama myrkky lienee luonnossa esiintyvistä myrkyistä voimakkain. Myrkky estää veren hyytymisen ja myöhemmin tapahtuva punasolujen hajoaminen aiheuttaa hemolyyttisen anemian. Toukkien kosketuksesta syntyvää myrkytystilaa pystytään hoitamaan tehokkaasti seerumilla. Hoidosta huolimatta myrkytys saattaa kuitenkin johtaa kuolemaan, jolloin kuolinsyy on äkillinen useiden elinten, erityisesti munuaisten, toiminnan loppuminen.


title: Lonomia

text: "L. obliquan" myrkyn LD50-arvoa ei ole kyetty määrittämään, mutta 1,7 % myrkytyksen saaneista ihmisistä kuolee. Luku on samaa luokkaa kalkkarokäärmeiden puremien kanssa (1,8 %), vaikka perhostoukan karvoissa oleva myrkkymäärä on mitätön käärmeenpuremassa saatuun myrkkymäärään verrattuna.


title: Kuivaniemen kirkko

text: Kuivaniemen kirkko on Iin seurakunnan kirkko Kuivaniemen kirkonkylässä Pohjois-Pohjanmaalla. Vuonna 1872 valmistuneessa, tyyliltään uusgoottilaisessa länsitornillisessa pitkäkirkossa on noin 500 istumapaikkaa.


title: Kuivaniemen kirkko

text: Nykyinen kirkko on Kuivaniemen toinen kirkko. Jaakko Suonperän rakentama ensimmäinen kirkko valmistui 1762. 1800-luvun puolivälissä vanhan kirkon todettiin käyneen liian pieneksi ja sen paloturvallisuutta pidettiin puutteellisena, minkä vuoksi aloitettiin uuden kirkkorakennuksen suunnittelu. Uuden kirkon suunnitelmat teki Yleisten rakennusten ylihallituksen intendentti Ernst Lohrmann vuonna 1852. Kirkko valmistui kuitenkin vasta Lohrmannin kuoleman jälkeen 1872. Vanha kirkko myytiin huutokaupalla Kemiin 1876. Vanhan kirkon esineistöstä on uudessa kirkossa nähtävillä muun muassa kattokruunu ja messukasukka. Esineistöä on siirretty myös Kuivaniemen kotiseutumuseoon.


title: Kuivaniemen kirkko

text: Kuivaniemen kirkon alttaritaulun "Jeesus tyynnyttää myrskyn" on maalannut paikkakuntalainen taiteilija Iivari Halttu 1941. Alkuperäinen alttaritaulu – seinään maalattu risti, jonka keskellä on ruusu – on uuden taulun takana. Kirkossa on myös kaksi Mikael Toppeliuksen maalausta vuodelta 1800.


title: Chile kesäolympialaisissa 1936

text: Chile osallistui Berliinin kesäolympialaisiin 1936 40 urheilijan joukkueella. Mitaleille asti chileläiset eivät kuitenkaan yltäneet. Edellisen kerran Chile oli kilpaillut olympiatasolla vuoden 1928 kesäolympialaisissa.


title: Kristiina Halttu

text: Seija Kristiina Halttu (s. 7. kesäkuuta 1963 Kuivaniemi) on suomalainen näyttelijä. Hänet on kiinnitetty Suomen kansallisteatteriin. Teatteritöiden lisäksi hän on tehnyt lukuisia televisio- ja elokuvarooleja sekä antanut äänensä moniin piirroselokuviin.


title: Kristiina Halttu

text: Halttu kirjoitti ylioppilaaksi 1982 ja valmistui teatteritaiteen maisteriksi 1993. Työuransa hän aloitti Lahden kaupunginteatterin näyttelijänä 1993–1994 ja oli sen jälkeen pitkään freelance-näyttelijä, kunnes vuonna 2005 aloitti Suomen Kansallisteatterin näyttelijänä.


title: Kristiina Halttu

text: Halttu on naimisissa muusikko Tero Klingin kanssa.


title: Kristiina Halttu

text: Lähde filmografialle:


title: NBA:n varaustilaisuus 2008

text: NBA:n vuoden 2008 varaustilaisuus pidettiin 26. kesäkuuta 2008 Washington Mutual teatterissa Madison Square Gardenissa, New Yorkissa. Mukana oli 91 pelaajaa, joista 69 oli Yhdysvalloista ja 22 oli muualta maailmasta.


title: Luettelo Donkey Kong -pelisarjan hahmoista

text: Tämä on luettelo "Donkey Kong" -pelisarjassa esiintyvistä hahmoista.Dixie Kong on "Donkey Kong" -pelisarjassa esiintyvä videopelihahmo. Hänen ensiesiintymisensä on pelissä "". Hän oli myös pääosissa pelissä "Donkey Kong Country 3: Dixie Kong’s Double Trouble!" Dixie Kong on pelattavissa myös muissa peleissä muun muassa "Mario Super Sluggers". Myös "Diddy Kong Racingin" Nintendo DS -versiossa Dixie Kong on pelattavana hahmona. Dixie Kongilla on pikkusisko Tiny Kong ja poikaystävä Diddy Kong.


text: Dixien tunnistaa parhaiten hänen suuresta letistään. Hän käyttää pinkinväristä hattua ja hihatonta paitaa. Dixie on suunnilleen Diddyn kokoinen.


Ligue Professionnelle 1 -kausi 2008–2009 oli Tunisian jalkapallon pääsarjan 54. kausi. Kausi alkoi 9. elokuuta 2008 ja päättyi 13. toukokuuta 2009. Hallitsevana mestarina kaudelle lähti Club Africain. Edellisellä kaudella pudonneiden Stade Gabèsienin ja ES Zarzisin tilalle nousivat ES Hammam-Sousse ja AS Kasserine. Mestaruuden voitti Espérance sarjan viimeisellä kierroksella voitettuaan kolmantena sarjassa olleen ES Sahelin maalein 4-1. Mestaruus oli joukkueelle historian 22:nen. Toiseksi tullut hallitseva mestari Club Africain pelasi tasapelin sarjan viimeiseksi jääneen Jendouba Sportin kanssa ja sijoittui toiseksi. Maalikuninkuuden voitti nigerialainen Michael Eneramo 18 maalilla.


title: Jarmo Koivunen

text: Jarmo Koivunen (s. 21. toukokuuta 1950 Turku) on suomalainen entinen jääkiekkoilija. Hän pelasi hyökkääjänä Turun Palloseurassa ja HIFK:ssa. Hän sai SM-liigakaudella 1976–1977 rehdeimmän pelaajan palkinnon.


title: Jarmo Koivunen

text: Koivunen pelasi SM-sarjassa ja SM-liigassa vuosina 1966–1979 yhteensä 286 ottelua, joissa hänen tehopisteensä olivat 87 + 94 = 181 ja jäähymääränsä 68 minuuttia. SM-liigan pudotuspeleissä hän pelasi 20 ottelua, joissa tehopisteitä kertyi 4 + 4 = 8 ja jäähyminuutteja 8. Hän voitti Suomen-mestaruuden HIFK:n joukkueessa vuonna 1974 ja TPS:n joukkueessa vuonna 1976 sekä saavutti lisäksi kolme SM-hopeaa ja kaksi SM-pronssia.


title: Jarmo Koivunen

text: Koivunen pelasi Suomen maajoukkueessa kolme maaottelua, joissa hän teki yhteensä kaksi maalia ja sai kolme syöttöpistettä.


title: Brasilia kesäolympialaisissa 1936

text: Brasilia osallistui Berliinin kesäolympialaisiin 1936 94 urheilijan joukkueella. Brasilialaiset osallistuivat kymmeneen eri urheilumuotoon, mutta mitaleille asti he eivät yltäneet. Brasilialaisten parhaimpia saavutuksia olivat viidennet sijat ammunnassa, yleisurheilussa ja uinnissa.


title: Brasilia kesäolympialaisissa 1936

text: Sílvio Magalhães Padilha — 400 m aitajuoksu. Loppukilpailun viides.


title: Bulgaria kesäolympialaisissa 1936

text: Bulgaria osallistui Berliinin kesäolympialaisiin 1936 24 urheilijan joukkueella. Mitaleille asti maan edustajat eivät kuitenkaan yltäneet. Bulgaria oli jättänyt edelliset, Los Angelesin 1932 kesäolympialaiset väliin korkeiden matkakustannuksien vuoksi.


title: Monaco kesäolympialaisissa 1936

text: Monaco osallistui Berliinin kesäolympialaisiin 1936 kuuden miesurheilijan joukkueella. Kaikki monacolaiset osallistuivat ammuntaan. Parhaiten menestyi M. Ravarino, joka ampui 50 m vapaapienoiskiväärissä makuulta sijalle 36. Mitalisijat jäivät siis ruhtinaskunnan edustajien ulottumattomiin. Monaco oli jättänyt edelliset, Los Angelesin 1932 kesäolympialaiset väliin.


title: Tinsel Korey

text: Tinsel Korey (s. 25. maaliskuuta 1980, Toronto, Ontario, Kanada) on kanadalainen näyttelijä, maalari sekä muusikko, joka näyttelee loppuvuodesta 2009 ilmestyvässä elokuvassa "Twilight – Uusikuu". Elokuvassa Korey esittää Emily Youngia. Korey kirjoittaa ja esittää omaa musiikkia. Hän on opiskellut näyttelemistä sekä musiikkia useissa kouluissa. Vapaa-ajallaan Korey pitää muun muassa baseballista, koripallosta, uimisesta, kuntosalilla käymisestä, juoksemisesta ja trampoliinilla hyppimisestä. Hän myös laulaa, soittaa kitaraa ja pianoa sekä tanssii mielellään vapaa-aikanaan. Koreyn lempikirjoihin kuuluvat J. K. Rowlingin Harry Potter -kirjat. Hän painaa noin 52 kiloa, hänen silmänsä ovat ruskeat ja hiuksensa tummanruskeat.


title: Tinsel Korey

text: Korey syntyi ja varttui Torontossa, Ontariossa, Kanadassa. Hänet adoptoitiin kaksivuotiaana ja hän kasvoi juutalaisessa yhteisössä, mutta hänen biologiset vanhempansa ovat amerikan alkuperäiskansaa. Teininä Korey esiintyi mainoksissa ja muutti Vancouveriin vuonna 2002, jotta saisi panostettua näyttelijän uraansa. Hän työskenteli hetken ajan tarjoilijana saavuttuaan Vancouveriin.


title: Tinsel Korey

text: Korey on vieraillut mm. tv-sarjoissa "Pelastajat", "Da Vincin murhatutkimukset ", "Godiva's", "Intelligence" ja "The Guard".


title: Tinsel Korey

text: Elokuvadebyyttinsä Korey teki vuonna 2005 suoraan DVD:lle ilmestyneessä elokuvassa "It Waits". Samana vuonna hän esiintyi televisio minisarjassa Into the West, minkä tuotti Steven Spielberg. Vuonna 2006 Korey esitti raiskauksen uhria Carl Bessain elokuvassa "Unnatural & Accidental". Korey työskenteli uudelleen Bessain kanssa vuonna 2008 elokuvan "Mothers & Daughters" tiimoilla ja tulee näyttelemään myös elokuvassa "Fathers & Sons".


title: Tinsel Korey

text: Vuonna 2007 Korey esiintyi Joseph Gordon-Levittin tähdittämässä elokuvassa "The Lookout". Samana vuonna hän näytteli CTV:n TV-elokuvassa "Luna: Spirit of the Whale", jossa esiintyivät mm. Adam Beach, Graham Greene ja Tantoo Cardinal. Korey näytteli Airofdayta suositussa vuoden 2007 minisarjassa "Tin Man" yhdessä Zooey Ceschanelin kanssa.


title: Tinsel Korey

text: Vuonna 2009 hän työskenteli yhdessä "It Waits"-elokuvan ohjaajan Steve R. Monroen kanssa TV-elokuvassa "Wyvern". Korey näyttelee Emily Youngia Twilight-elokuvissa "Twilight – Uusikuu" (2009), "Twilight – Epäilys" (2010) ja "Twilight – Aamunkoi" osa 2 (2012). Elokuvat perustuvat Stephenie Meyerin Houkutus-kirjasarjan romaaneihin "Uusikuu", "Epäilys" ja "Aamunkoi".


title: Juanfran

text: Juanfran on nimestä Juan Francisco johdettu lempinimi. Se voi viitata seuraaviin henkilöihin:


title: Potentiaalikuoppa

text: Potentiaalikuoppa on kuoppamainen alue, joka ympäröi potentiaalienergian lokaalia minimiä. Potentiaalikuoppaan joutunut energia on "jäänyt vangiksi" kuoppaan eikä se voi muuntua toiseksi energian muodoksi.


title: Potentiaalikuoppa

text: Potentiaalikuopasta voi päästä pois, jos systeemiin on tuotu riittävästi ulkopuolelta energiaa siten, että energia ylittää potentiaalikuopan seinämien korkeuden määrittelemän energian. Kvanttimekaniikassa potentiaalikuoppaan joutunut hiukkanen voi päästä kuopasta pois ilman, että sille tuodaan ulkopuolelta lisää energiaa. Tällöin hiukkanen "tunneloituu" kuopan "läpi".


title: Potentiaalikuoppa

text: Gravitaatiokin on eräänlainen potentiaalikuoppa, jossa potentiaalienergian lokaali minimi tulkitaan gravitaatiota aiheuttavan massan keskipisteeseen.


title: Roxana Crisólogo

text: Roxana Crisólogo Correa (s. 1966, Lima) on Suomessa asuva perulainen runoilija, kulttuuriaktivisti ja matkailija.


title: Roxana Crisólogo

text: Hän on opiskellut kirjallisuutta ja tiedotusoppia Limassa Universidad Nacional Mayor de San Marcosissa, sekä oikeustiedettä Universidad Nacional Federico Villarrealissa sekä Helsingin yliopistolla ja erikoistunut kansainväliseen oikeuteen. Crisólogo on toiminut Red por la Democratización Global (NIGD) -järjestössä Limassa demokratisoitumisen puolesta ja naisiin kohdistuvaa väkivaltaa vastaan.


title: Roxana Crisólogo

text: Hän on julkaissut neljä runokokoelmaa: "Abajo sobre el cielo" (Alhaalla taivaan yllä), "Animal del camino" (Matkaeläin), "Ludy D" and "Trenes" (Junat). Crisólogo perusti monikielisen kirjallisuusprojektin "Sivuvalo: Onko tämä suomalaista kirjallisuutta?," joka Koneen säätiön kolmivuotisella tuella edisti Suomessa asuvien, maahanmuuttajataustaisten runoilijoiden ja kirjailijoiden työtä ja näkyvyyttä.


title: Roxana Crisólogo

text: Parhaillaan hän edustaa Suomea koordinaattorina NolitchX "Nordic Literatures in Change and Exchange" -kirjallisuusprojektissa, jonka tavoitteena on edistää maahanmuuttajakielillä työskentelevien kirjailijoiden verkostoitumista Pohjoismaiden alueella.


title: Roxana Crisólogo

text: Roxanan runous käsittelee niitä valtasuhteita, joita post-kapitalistisen ajan arki tuottaa. Hänen runoutensa uudelleenkirjoittaa historiaa ja antaa äänen niille, joilta se on perinteisesti viety. Tätä voidaan pitää runouden dekolonisaationa, joka tuottaa uutta kansallisepiikkaa uusin sankarein. Roxanan runoudessa identiteetti on konfliktien kenttä: hän tutkii siirtymää kohti monikansallista identiteettiä sisäisten ja ulkoisten muuttokokemuksien kautta.


title: Diasetoksiskirpenoli

text: Diasetoksiskirpenoli (3-hydroksi-4,15-diasetoksi-12,13-epoksitrikotek-9-eeni) on voimakas sienimyrkky, joka kuuluu rakenteensa perusteella trikotekeeneihin. Sitä tuottavat tietyt Fusarium-kannat kuten "Fusarium sambucinum". Biologisesti aktiivinen yhdiste on myrkyllinen useille sienille, kasveille sekä nisäkässoluviljelmille. Diasetoksiskirpenoli on eräs tärkeimmistä maataloustuotteita myrkyttävistä trikotekeeneistä, minkä vuoksi se saattaa muodostua vaaraksi myös ihmisen terveydelle.


title: Diasetoksiskirpenoli

text: Diasetoksiskirpenolin kemiallinen kaava on CHO, moolimassa 366.41 g/mol ja CAS-numero 2270-40-8.


title: Swazimaa olympialaisissa

text: Swazimaa osallistui olympialaisiin ensimmäisen kerran Münchenin kesäolympialaisissa 1972. Seuraavat kahdet kesäolympialaiset maa jätti väliin, mutta palasi Los Angelesin kesäolympialaisiin 1984, ja on sen jälkeen osallistunut jokaisiin kesäolympialaisiin.


title: Swazimaa olympialaisissa

text: Talviolympialaisiin maa on osallistunut kerran, Albertvillessä 1992, kun Keith Fraser osallistui suurpujotteluun ja supersuurpujotteluun. Olympiamitaleille Swazimaan edustajat eivät ole yltäneet.


title: Henri Bienvenu

text: Henri Bienvenu Ntsama (s. 5. heinäkuuta 1988) on kamerunilainen jalkapalloilija, pelipaikaltaan hyökkääjä. Hän edustaa Sveitsin pääsarjassa pelaavaa Young Boysia.